Swyddogion – Gronyn\nGweinidog: Y Parchg John Pritchard\nFfôn: 01286 872390 e-bost: john.cilfynydd@btinternet.com\nWedi ei fagu yn Llanberis, dychwelodd i’r ardal wedi iddo dderbyn galwad i fod yn weinidog yr Ofalaeth gyd-enwadol hon o ddechrau Hydref 1988 ymlaen. Erbyn hyn, felly, mae wedi bod yn weinidog yr Ofalaeth ers dros 27 o flynyddoedd. Cyn hynny, bu’n weinidog gyda’r Annibynwyr yn ardal Abersoch. Ym mis Ionawr 2015, ehangwyd ffiniau’r Ofalaeth, a’i hail enwi ‘Gofalaeth Fro’r Llechen Las’ wrth i eglwysi Annibynnol Bethlehem, Talybont a Charmel, Llanllechid ddod dan ei weinidogaeth.\nBu’n Olygydd Y Pedair Tudalen, sef tudalennau cyd-enwadol y tri phapur wythnosol, Y Goleuad, Y Tyst a Seren Cymru o ddechrau Hydref 2008 hyd ddiwedd Rhagfyr 2014. Mae wedi cyfrannu colofn fisol (ar wahân i ambell fis pan yw’n anghofio gwneud hynny!) i bapur bro Eco’r Wyddfa ers mis Gorffennaf 1992, ac wedi cyhoeddi taflen wythnosol yr Ofalaeth, Gronyn, ers mis Medi 2001.\nMae ganddo ef a’i briod Falmai bedwar o feibion, Dafydd, Gethin, Gruffudd ac Aled, dwy ferch yng nghyfraith, Gwenno ac Annabel, ac un wyres fach, Ella.\nErs Ionawr 2010, trwy drefniant dros dro rhwng yr Ofalaeth ac aelodau Eglwys Efengylaidd Gwyrfai, mae hefyd wedi bod yn gwasanaethu’r eglwys honno sy’n cyfarfod yng Nghapel Tanycoed, Llanrug. Mae’r trefniant hwnnw’n parhau o hyd.


Gwobr Yrfaoedd i Ysgol yn Abertawe : Careers Wales\nRhoddwyd y wobr, sy'n cydnabod ymrwymiad i wella safonau'n barhaus mewn sefydliad addysgol, i Ysgol Pentrehafod am ei hymroddiad a'i brwdfrydedd wrth baratoi a chefnogi pobl ifanc sy'n mynd i fyd gwaith neu'n parhau â'u haddysg.\nGan weithio gyda Gyrfa Cymru, cynhaliodd yr ysgol archwiliad o'i chwricwlwm gyrfaoedd a byd gwaith a nododd feysydd ar gyfer gwella, a arweiniodd at greu cynllun datblygu. Roedd y cynllun datblygu yn cynnwys peilota'r Gyfnewidfa Addysg Busnes (CAB) sy'n cynorthwyo ysgolion i gyfoethogi'r cwricwlwm a dod â meysydd pwnc yn fyw drwy gysylltu ysgolion â chyflogwyr a sefydliadau.\nGalluogodd yr adnodd CAB i Bentrehafod ddod ag ystod o gyflogwyr ar draws gwahanol sectorau i wahanol feysydd pwnc i gyflwyno gweithdai a gweithgareddau gyrfaoedd a chyflogadwyedd. Helpodd y gweithgareddau hyn y disgyblion i ddeall perthnasedd pynciau ysgol yn y gweithle, i ddysgu mwy am y sgiliau a'r agweddau sydd eu hangen ar gyfer pontio llwyddiannus o'r ysgol i fyd gwaith ac i annog pob disgybl i gyrraedd ei botensial.\nDywedodd Jo Bamsey, Cydlynydd CA4: "Rydym yn falch iawn o dderbyn Marc Gyrfa Cymru sy'n cydnabod y cysylltiadau cryf sydd rhwng yr ysgol a'n partneriaid yn Gyrfa Cymru. Fel ysgol, rydym yn credu’n angerddol y dylai pob myfyriwr gyflawni ei botensial llawn, ac rydym yn ymrwymedig i weithio gyda Gyrfa Cymru er mwyn sicrhau bod addysg gyrfaoedd wedi'i gwreiddio ar draws y cwricwlwm, yn enwedig o ran ymgysylltiad â chyflogwyr."\nDywedodd Nikki Lawrence, Prif Weithredwr Gyrfa Cymru: "Rydym wrth ein bodd bod Ysgol Pentrehafod wedi ennill Marc Gyrfa Cymru sy'n dangos ymrwymiad clir i ddarparu addysg gyrfaoedd o safon uchel. Rydym yn arbennig o falch o'r ffordd y mae'r ysgol wedi gwneud defnydd effeithiol o'r Gyfnewidfa Addysg Busnes, sydd wedi'i galluogi i ymgysylltu â chyflogwyr blaenllaw er mwyn rhoi profiadau gwerthfawr o fyd gwaith i bobl ifanc. "\nAm ragor o wybodaeth am Farc Gyrfa Cymru neu'r Gyfnewidfa Busnes Addysg (CAB), ewch i www.gyrfacymru.com neu ffoniwch 0800 028 4844 er mwyn siarad â'ch Cydlynydd Gyrfaoedd a Byd Gwaith Rhanbarthol.\nWedi methu digwyddiad @SkillsCymru yn #Caerdydd wythnos diwethaf? Peidiwch â phoeni – mae un arall yn #Llandudno no… https://t.co/rkLHx0iniK


Sut i Archebu | National Museum Wales\nRydych chi yn: Amgueddfa Genedlaethol y Glannau Addysg Sut i Archebu\nMae ein hamgueddfeydd ar agor. Gallwch drefnu ymweliad neu gymryd rhan mewn gweithdy rhithwir.\nRhaid i ysgolion a grwpiau archebu dau wythnos ymlaen llaw. Ffoniwch (029) 2057 3600 i gadw lle. Byddwn yn anfon cadarnhad ysgrifenedig o’ch archeb wedyn. Cofiwch ddarllen hwn yn ofalus.\nRhaid i'r grŵp rannu’n grwpiau llai, tua 10 o blant gydag un oedolyn fesul grŵp a chadw at ganllawiau cadw pellter cymdeithasol.\nRhaid i bob plentyn dros 11 oed, a phob oedolyn, wisgo gorchudd wyneb yn ein gofodau dan do.\nGofynnwn i grwpiau sy'n ymweld â'r safle ddilyn y systemau sydd wedi eu gosod, a chyfarwyddiadau staff.\nBydd amser yn ystafell ginio Vivian yn cael ei bennu yn ystod yr ymweliad, a gellir gadael eiddo personol yn y gofod. Cadwch at yr amser a bennwyd. Os yw'r tywydd yn caniatáu gallwch ddefnyddio un o'r gofodau tu allan ar unrhyw adeg i gael cinio. Cofiwch y bydd gardd yr Amgueddfa efallai’n cael ei ddefnyddio gan ymwelwyr eraill, staff neu wirfoddolwyr.\nRhaid archebu tocynnau drwy linell archebu Amgueddfa Genedlaethol y Glannau. Peidiwch archebu tocynnau i ysgolion drwy Eventbrite.\nBydd y profiad yn Amgueddfa Genedlaethol y Glannau yn wahanol i'r arfer; ni allwn warantu o flaen llaw y bydd gofodau neu adeiladau ar agor yn ystod eich ymweliad. Pan fyddwch yn cyrraedd yr Amgueddfa bydd staff yn gallu rhoi cyngor ar ba adeiladau ac orielau sydd ar gael ar y diwrnod.\nCodir tâl am sesiynau sy'n cyd-fynd â'r cwricwlwm, a sydd dan arweiniad staff yr amgueddfa. Mae pedwar pris gwahanol (heb gynnwys TAW):\nSesiwn hyd at awr o hyd ar gyfer hyd at 15 disgybl – £40\nSesiwn hyd at awr o hyd ar gyfer hyd at 35 disgybl – £60\nSesiwn hyd at hanner diwrnod ar gyfer hyd at 35 disgybl – £100\nMae grwpiau Anghenion Addysgol Arbennig yn gymwys ar gyfer sesiynau am ddim.\nAnfonir anfoneb i’ch ysgol ar ôl diwrnod yr ymweliad. Nid yw’r prisiau yn cynnwys TAW ond gall y rhan fwyaf o ysgolion ei hawlio’n ôl gan eu Hawdurdod Lleol.\nOs caiff ymweliad ei ganslo wedi 10am ar y diwrnod blaenorol, neu os yw grŵp yn hwyr yn cyrraedd ac yn colli eu sesiwn, bydd yn rhaid talu’r pris llawn. Gellir codi tâl trafod o £25 am ganslo neu newid archeb. Os yw eich amgylchiadau’n newid, cysylltwch â’r tîm Addysg cyn gynted â phosibl er mwyn i ni roi eich lle i grŵp arall. Ffôn (029) 2057 3600. Gadewch neges ar y peiriant ateb os yw’r llinell yn brysur.\nCofiwch fod angen yr wybodaeth ganlynol wrth archebu’ch lle\nEnw’ch ysgol / sefydliad\nEnw’r athro / arweinydd y grŵp\nNifer y myfyrwyr\nOes gan unrhyw ddisgyblion anghenion ychwanegol y dylem wybod amdanynt?\nNifer y staff\nNifer y disgyblion ag anghenion addysgol arbennig\nMae gwybodaeth iechyd a diogelwch i’ch helpu i gwblhau asesiad risg ar gael yma [PDF].\nCofiwch oruchwylio’ch disgyblion drwy’r amser.\nGofynnwn i chi ddilyn y cymarebau canlynol:\nBlwyddyn 1-3 (5-8 oed): 1 oedolyn cyfrifol : 6 o blant\nBlwyddyn 4-6 (9-11 oed): 1 oedolyn cyfrifol : 10-15 o blant\nBlwyddyn 7+ (11+ oed): 1 oedolyn cyfrifol : 15-20 o blant\nYr Adran Addysg a Sgiliau sydd wedi awgrymu’r cymarebau hyn. Dylai arweinwyr grwpiau asesu’r risgiau ac ystyried lefel oruchwylio ddiogel ar gyfer eu grwpiau nhw. /p>\nEfallai na chaniateir mynediad i grwpiau o fyfyrwyr dan 16 oed heb oruchwyliaeth ddigonol neu heb oruchwyliaeth o gwbl.\nByddwn yn gofyn i grwpiau o 35 a mwy rannu’n grwpiau llai yn ystod eu hymweliad.\nDim ond pymtheg disgybl dan 16 oed a ganiateir yn Siop yr Amgueddfa ar yr un pryd, a rhaid i chi eu goruchwylio’n drwyadl.\nCyfleusterau i ymwelwyr ag anghenion arbennig\nMae Amgueddfa Genedlaethol y Glannau yn gwneud pob ymdrech i ddiwallu gofynion ymwelwyr ag anghenion arbennig. Cysylltwch â ni ymlaen llaw i wybod pa ddarpariaeth sy’n bosib.\nRhaid i ysgolion ac arweinwyr grwpiau ofalu fod trefniadau digonol ar waith fel bod goruchwyliaeth a chymorth digonol ar gael i ddisgyblion ag anghenion arbennig.\nMae’r Canllawiau Mynediad ar gael yma here.\nMae modd defnyddio cadair olwyn ym mhobman yn yr Amgueddfa, ac mae dau lifft i’r llawr cyntaf. Mae un o’r lifftiau hyn yn addas i gerbydau symudedd trydan.\nMae’r lefelau goleuo yn amrywio yn orielau’r Amgueddfa, gydag ambell le’n fwy llachar a thywyll na’i gilydd. Rhowch gyfle i’ch llygaid addasu i’r golau ym mhob ardal. Mae llawer o’r mannau arddangos yn cynnwys cyflwyniadau sain.\nMae dolenni sain ar gael ar gyfer y mannau arddangos o’r ddesg flaen. Mae llawer o’r arddangosfeydd yn cynnwys cyflwyniadau TG â dehongliadau iaith arwyddion Prydain.\nGallwch archebu’r ystafell fwyta i ysgolion am hanner awr ar y tro. Hefyd, mae croeso i chi fwyta yng Ngardd Libart os yw’n braf.\nDim bwyta nac yfed yn yr orielau.\nMae tŷ bach â mynediad i bobl anabl, gyda lle i newid babanod, yn oriel yr Amgueddfa.\nMae dwy set o dai bach dynion a menywod, y naill ar y llawr gwaelod a’r llall ar lawr cyntaf adeilad yr hen warws. Mae tai bach i bobl anabl yno hefyd. Mae tŷ bach ychwanegol gyda chyfleusterau i bobl anabl ar y llawr isaf ym mhen draw’r orielau yn yr adeilad newydd.\nMae mapiau o’r Amgueddfa ar gael o ddesg y Dderbynfa.\nRhaid i ymwelwyr beidio â:\ncrwydro i lefydd nad ydynt ar agor i’r cyhoedd\nymddwyn yn afreolus\ncyffwrdd ag unrhyw beiriant sy’n gweithio neu arddangosfa na dringo arnynt\nMae’r Amgueddfa yn cadw’r hawl i ofyn i grwpiau ac unigolion sy’n ymddwyn yn sarhaus neu’n afreolus i adael y safle.\nOs bydd angen cymorth cyntaf, cysylltwch ag un o gynorthwywyr neu hwyluswyr yr Amgueddfa, a fydd yn galw am rywun sydd wedi cael hyfforddiant cymorth cyntaf.\nDylai arweinwyr ysgol neu grŵp gysylltu ag aelod o’r Tîm Addysg os oes gan ddisgybl unrhyw anghenion penodol neu gyflwr meddygol difrifol. Bydd angen i ni ystyried a thrafod trefniadau brys gyda chi.\nByddwn yn ceisio cynnwys disgyblion â chyflyrau meddygol penodol neu ddifrifol yn yr holl weithgareddau a gynigir, os yw’n ddiogel i wneud hynny.\nDylai pawb sy’n gwisgo cymorth clyw switsio’r teclyn i "T" er mwyn clywed yr arddangosfeydd yn iawn.\nWrth archebu’ch sesiwn, rhowch wybod i ni os ydych chi angen hwylusydd sy’n gwisgo dolen.\nTân a gadael mewn argyfwng\nMae rheolau gadael mewn argyfwng ar waith. Mae staff yr Amgueddfa yn gyfarwydd â nhw ac yn eu hymarfer yn rheolaidd.\nMewn argyfwng, bydd larwm yn canu a llais menyw yn dweud wrthych am adael yr adeilad heb ddefnyddio’r lifftiau. Dylech adael drwy’r allanfa ddiogel agosaf, a dilyn cyfarwyddiadau staff yr Amgueddfa.\nMae tair mynedfa i’r Amgueddfa, felly gofalwch eich bod yn cadw’r grŵp gyda’i gilydd. Mae un drws allanol yn arwain i lwybr wrth ymyl Doc y De sy’n llawn dŵr, felly mae angen bod yn ofalus wrth symud o amgylch y safle.\nDywedwch wrth blant am roi gwybod i aelod o staff yr Amgueddfa os ydyn nhw ar goll.\nOs bydd arweinydd grŵp yn sylweddoli bod un o’r grŵp ar goll, dylai gysylltu ag aelod o staff yr Amgueddfa ar unwaith.\nMae polisi amddiffyn plant yr amgueddfa ar gael yma.


Wrth i’r Sioe Frenhinol ddirwyn i ben, mae’r diwydiant Cig Oen yng Nghymru yn edrych ymlaen at gychwyn ei ymgyrch hyrwyddo haf yn y farchnad Brydeinig. Cafodd ymwelwyr i’r Sioe flas ar arddangosfeydd coginio Cig Oen Cymru gan gogyddion gwych fel Francesco Mazzei, Imran Nathoo a Steffan Davies, ac nawr mae’r ymgyrch yn parhau mewn digwyddiad arbennig yn Llundain.\nEbonia Tom Simmons:\n“Rwy’ wrth fy modd gweithio gyda chynhwysion a blasau Cymreig. Bum i’n lwcus i gael fy magu gyda chynnyrch gwych o’m cwmpas, ac mae’n rhywbeth yr wyf am ei arddangos ym mwyty Tom Simmons Tower Bridge. Tyfais i fyny yn bwyta prydau Cymreig traddodiadol ac mae hynny wedi cael dylanwad mawr arna i. Cig Oen Cymru yw’r gorau yn y byd yn fy marn i ac rwy’n arbennig o falch i gael defnyddio cynnyrch o fro fy mebyd.\nDywedodd Rhys Llywelyn, Rheolwr Marchnata yn Hybu Cig Cymru (HCC):\n“Mae digon o Gig Oen Cymru ar y silffoedd ym mis Awst ac mae’n bwysig i ni fod pobl yn cael y cyfle i flasu cynnyrch gwych Cymru yn ei dymor. Mae’r digwyddiad yma yn gyfle euraidd i arddangos safon a blas Cig Oen Cymru PGI i Lundain ac mae’n gyffrous iawn cael gweithio gyda chogydd gwych fel Tom Simmons.”


Nofel ddiweddaraf Geraint V. Jones.\nDa yw gweld cyhoeddi nofel gynta’ cadeirydd Llafar Bro ers deng mlynedd, a honno yn trafod pwnc na ddaeth o ysgrifbin Geraint o’r blaen.\nNofel gyffrous sy’n mynd â’r darllenydd i fyd arswydus y goruwchnaturiol yw Yn Fflach y Fellten.\n‘Roedd y syniad o lunio stori ysbryd wedi bod yn cronni yn fy mhen ers tro,’ meddai, gan gyflwyno’r nofel fydd yn sicr o gyffroi meddyliau’r darllenwyr. A dweud y gwir, ychydig iawn o nofelau a gafwyd dros y blynyddoedd yn rhoi sylw i ysbrydion a materion yn ymwneud â’r goruwchnaturiol.\nStori sy’n gafael go iawn sydd yma, a’r awdur yn ein tywys hyd y llwybrau tywyll, a’r dirgelion oedd yn cuddio y tu mewn i furiau Plas Dolgoed. Cawn ein hudo yma i fyd llawn ysbrydion, a’r golygfeydd arswydus a wynebai Maldwyn Davies, perchennog y Plas.\nRhag datgelu gormod o gyfrinachau, ddywedai ddim mwy. Dim ond eich gwahodd i ymweld â’ch siop lyfrau leol i brynu nofel fechan nad yw’n hawdd ei rhoi i lawr nes cael atebion i rai o’r dirgelion hynny.\nYn Fflach y Fellten: Geraint V. Jones, Y Lolfa, £5.99\nYmddangosodd yn wreiddiol yn rhifyn Ebrill 2018\nLabels: adolygiad, llyfr, llyfrau'r fro, nofel, stori arswyd


Cwmni o Rwsia ‘yn llygadu Wylfa B’ – Golwg360\nCwmni o Rwsia ‘yn llygadu Wylfa B’\n11 Ebrill 2012 am 17:40 Diweddarwyd 12 Ebrill 2012 am 08:51\nMae awgrym fod cwmni o Rwsia yn gobeithio datblygu gorsaf niwclear Wylfa B.\nYn ôl adroddiadau, mae cwmni Rosatom, sy’n berchen i’r Kremlin, wedi troi ei olygon ar safleoedd Wylfa ar Ynys Môn ac Oldbury yn Swydd Gaerloyw.\nTan yn ddiweddar, roedd disgwyl y byddai’r ddau safle yn cael eu hadeilau a’u rhedeg gan E.ON ac RWE Npower.\nRoedd disgwyl y byddai’r ddwy orsaf wedi creu digon o bwer ar gyfer 5 miliwn o gartrefi petai’r cynlluniau i’w hagor erbyn 2025 wedi mynd yn eu blaen.\nOnd ddiwedd mis Mawrth fe gyhoeddodd y cwmniau Almeinig eu bod yn rhoi’r gorau iddi yn sgil costau cynyddol, ac maen nhw nawr yn gobeithio gwerthu eu prosiect nicwlear Horizon, gwerth £16 biliwn.\nMae opsiynau eraill ar gyfer safle Wylfa B ar Ynys Môn wedi bod yn edrych yn brin yn ddiweddar, wrth i gyfres o gwmniau eraill ddweud nad oedd ganddyn nhw ddiddordeb.\nOnd mae’r cwmni o Rwsia, fu’n gyfrifol am godi atomfa Chernobyl, wedi cadarnhau eu bod nhw nawr yn edrych i gyfeiriad Prydain.\nMae cwmni Roastom yn gyfrifol am un o bob chwech gorsaf niwclear yn y byd erbyn hyn, gyda’u gorsafoedd diweddaraf yn cael eu hadeiladu yn India ar hyn o bryd.\nCyngor Môn yn croesawu’r newyddion\nWrth ymateb i’r newyddion, cadarnhaodd llefarydd ar ran Cyngor Môn eu bod nhw ar ddeall bod safle Wylfa dan ysytyriaeth gan gwmni newydd.\n“Mae’r Wylfa yn parhau i gynrychioli’r safle gorau ym Mhrydain ar gyfer pwerdy niwclear newydd ac rydym yn deall bod datganiad o ddiddordeb cryf mewn prynu cwmni Horizon Nuclear Power,” meddai’r llefarydd.\n“Byddwn fel Cyngor Sir, wrth gwrs, yn dymuno gwerthiant cyflym er mwyn sirchau parhad i’r cynlluniau sydd eisoes wedi eu datblygu ar yr Ynys.\n“Ni fyddai’n briodol, fodd bynnag, i ni wneud sylw am gwmniau unigol sydd yn mynegi diddordeb.”


Gêm Pysgod mawr. Chwarae rhad ac am ddim ar-lein\nHela Pysgod 7 mlynedd Bechgyn Gweithredu Gadewch yr ystafell Ras ar gyfer bechgyn Kids rasio Kids gwisgo i fyny ar gyfer merched Kids lliwio Gaeaf Intelligent Chwiliwch am eitemau Ffasiwn Dod o hyd i eitemau Nadolig Posau jig-so\nGêm Pysgod mawr Ar-lein\nGêm Disgrifiad: Os ydych yn hoffi genhadaeth diddorol, mae ein teganau ar eich cyfer chi. Ynddo byddwch yn chwarae rôl breswylydd o dan y dŵr. Mae'n rhaid i chi goroesi yn y dyfnderoedd o dan y dŵr lle dwells llawer o ysglyfaethwyr peryglus. Ceisiwch beidio â sefyll mewn un lle, oherwydd ar bob cyfle y gallwch chi neidio. Pan fyddwch yn llwyddo i basio'r prawf cyntaf, gallwch fynd i lefel arall.\nOs ydych yn hoffi genhadaeth diddorol, mae ein teganau ar eich cyfer chi. Ynddo byddwch yn chwarae rôl breswylydd o dan y dŵr.\n© playgame24.com - gêm ar-lein rhad ac am ddim Pysgod mawr () Chwarae\nfflachia herwhela ar-lein Pysgod mawr rhad ac am ddim.. Peidiwch ag anghofio sgorio'ch y gêm hon Pysgod mawr a rhannu gêm hon gyda'ch ffrindiau gorau.


Creu Eitemau neu Ddogfennau Cynnwys | Blackboard Help\nGallwch greu cynnwys sy'n cyfuno amrywiaeth o ddeunyddiau i'w gweld gyda'i gilydd, megis testun, eitemau amlgyfrwng ac atodiadau.\nGallwch greu eitem i gyflwyno cyfuniad o gynnwys sy'n gwasanaethau fel taflen neu ddogfen gydag agweddau gweledol. Gallwch greu eitemau cynnwys sydd mor syml ag un llinell o destun neu rai sy'n cynnwys nifer o elfennau.\nEr enghraifft, mewn un eitem o gynnwys, gallwch gynnwys testun cyflwyniadol ar gyfer gwers, delwedd, tabl o ddata a dolenni at adnoddau ar y we. Caiff y deunyddiau eu cyflwyno gyda'i gilydd yn y rhestr o gynnwys. Yr hiraf eich eitem o gynnwys, y mwyaf bydd rhaid i'ch myfyrwyr sgrolio i weld yr holl ddeunyddiau eraill yn yr ardal gynnwys.\nOs nad ydych chi eisiau i eitemau hirach o gynnwys ymddangos yn y rhestr o gynnwys, gallwch greu tudalennau gwag yn lle. Rydych yn creu tudalen wag yn yr un modd ag yr ydych yn creu eitem o gynnwys. Fodd bynnag, mae myfyrwyr yn dewis y ddolen i'r dudalen wag yn yr ardal gynnwys i weld y deunyddiau. Mae tudalennau gwag yn arbed lle ar y sgrîn ac yn lleihau sgrolio.\nCreu eitem o gynnwys\nMewn ardal gynnwys, modiwl dysgu, cynllun gwers, neu ffolder, dewiswch Adeiladu Cynnwys i gael mynediad at y ddewislen a dewiswch Eitem.\nTeipiwch enw a disgrifiad neu gyfarwyddiadau dewisol. Gallwch ddefnyddio'r opsiynau yn y golygydd i fformatio testun, atodi ffeiliau, gwreiddio amlgyfryngau, a mewnosod hafaliadau, dolenni a thablau. Mae gennych reolaeth greadigol dros sut mae'ch cynnwys yn ymddangos a'r hyblygrwydd i newid y drefn a'r ymddangosiad pan fyddwch ei eisiau.\nYn yr adran Atodiadau, dewiswch Pori fy Nghyfrifiadur i uwchlwytho ffeil o'ch cyfrifiadur. Caiff y ffeil ei chadw yn ffolder lefel uchaf ystorfa ffeiliau eich cwrs: Ffeiliau’r Cwrs neu’r Content Collection. Gallwch atodi ffeil o'r gronfa ffeiliau.\nLlusgwch ffeiliau o'ch cyfrifiadur i'r "ddolen glicio" yn ardal Atodi Ffeiliau. Os yw'ch porwr yn ei ganiatáu, gallwch hefyd lusgo ffolder o ffeiliau. Bydd y ffeiliau'n uwchlwytho'n unigol. Os nad yw'r porwr yn caniatáu i chi gyflwyno'ch eitem ar ôl i chi uwchlwytho ffolder, dewiswch Peidiwch ag atodi yn rhes y ffolder i'w dynnu. Gallwch lusgo'r ffeiliau'n unigol a'u cyflwyno eto.\nAr ôl i chi gyflwyno, bydd yr eitem newydd o gynnwys yn ymddangos yn y rhestr o gynnwys.\nGallwch e-bostio dolen i ffeil rydych yn ei ychwanegu at eitem o gynnwys. Yn y Content Collection neu Ffeiliau'r Cwrs, ewch i ddewislen y ffeil a dewiswch Gwedd 360°. Copïwch gyfeiriad parhaol yr URL a'i ludo mewn e-bost.\nDewis lleoliad lawrlwytho’r ffeil\nGolygu a symud eitemau o gynnwys\nGallwch newid cynnwys yr eitem ar unrhyw adeg. Agorwch ddewislen yr eitem a dewiswch Golygu.\nBeth sy'n digwydd i eitemau cynnwys os ydw i'n cael rhagolwg o'r Wedd Cwrs Ultra?\nDaw eich eitemau cynnwys yn ddogfennau yng Ngwedd Cwrs Ultra. Efallai bydd rhai o'r fformatio i destun a ffeiliau yr ychwanegoch chi yn y golygydd yn cael ei golli. Dysgwch fwy am ddogfennau Ultra yn yr adrannau nesaf.\nMwy ar gael rhagolwg yng Ngwedd Cwrs Ultra


Ein hegwyddorion gofalu - Welsh Blood Service\nHome > Rhoi Gwaed > Ein hegwyddorion gofalu\nNod Gwasanaeth Gwaed Cymru yw darparu gwasanaeth o safon i’n rhoddwyr. Mae ein staff wedi’u hyfforddi i ddilyn yr Egwyddorion Gofalu hyn p’un a oes ganddynt rôl mewn sesiynau rhoi gwaed neu rôl gefnogol yn ein Pencadlys.\nRhoi gofal cwsmeriaid a gofal clinigol rhagorol i chi bob tro y byddwch mewn cysylltiad â’n staff.\nSicrhau bod sesiynau rhoi gwaed mor hygyrch a chyfforddus â phosibl.\nRhoi gwybodaeth i chi am y broses o roi gwaed a’r canlyniadau posibl.\nDefnyddio’ch rhodd o waed am ddim er budd cleifion, nid er mwyn creu elw ariannol.\nRhoi gwybodaeth i’ch helpu i wneud penderfyniad hyddysg cyn rhoi eich caniatâd os byddwn yn gofyn am gael defnyddio eich rhodd gwaed neu gymryd samplau gennych at ddiben penodol.\nCwblhau’r broses o roi gwaed neu gymryd sampl heb oedi diangen.\nEich hysbysu am ganlyniad positif i brawf ar eich gwaed os bydd yn effeithio ar eich iechyd.\nCadw gwybodaeth amdanoch, a’i defnyddio, yn unol ag egwyddorion arweiniol cyfrinachedd a gofynion Deddf Diogelu Data 1998.\nEich hysbysu ymlaen llaw, pryd bynnag y bo’n bosibl, am newidiadau i’r meini prawf ar gyfer rhoi gwaed.


Mae Grŵp Colegau NPTC yn arwain y ffordd yn y Gynghrair Addysg Tsieineaidd - Grŵp Colegau NPTC\nMae Grŵp Colegau NPTC yn arwain y ffordd ar gyfer y DU wrth iddo arwyddo cytundeb gyda Tsieina a allai olygu hwb mawr i’r economi Brydeinig.\nMae’r Coleg yn arwyddo cytundeb gyda cholegau Tsieineaidd I greu Canolfan Ragoriaeth ar gyfer Addysg Alwedigaethol Brydeinig yn Tsieina a fydd yn ganolfan ar flaen y gad (CEBVEC). Bydd y rhaglen CEBVEC yn galluogi Tsieina I ddatblygu sgiliau mawr eu hangen er mwyn hwyluso darpariaeth y strategaeth ddatblygu economaidd yn Tsieina sy’n canolbwyntio ar gynhyrchu uwch-dechnoleg. Mae’r ganolfan yn rhan o’r Gynghrair Cydweithio a Datblygu Addysg Alwedigaethol Tsieina-Prydain sy’n ymrwymedig i hyrwyddo cydweithrediad agos rhwng Tsieina a Phrydain ym maes addysg alwedigaethol.\nBydd y rhaglen hefyd yn canolbwyntio ar hyfforddi athrawon yn Tsieina I’w helpu i ddarparu dysgu ac addysgu sy’n canolbwyntio ar fyfyrwyr yn ôl glasbrint modern y DU. Ar hyn o bryd, mae gan Tsieina fwy na 12,000 o golegau galwedigaethol a 27 miliwn o fyfyrwyr galwedigaethol – y system addysg alwedigaethol fwyaf yn y byd.\nDywedodd Steve Rhodes, Pennaeth Cynorthwyol: Gweithrediadau Byd-eang Grŵp Colegau NPTC, a gafodd ei benodi fel Cadeirydd Anrhydeddus y Gynghrair, ei fod yn gyfle gwych i Tsieina a’r DU.\n“Mae bod yn rhan o’r Gynghrair yn fraint ac yn anrhydedd mawr. Hoffem ddweud diolch yn arbennig i’r Adran Masnach Ryngwladol, y Cyngor Busnes Tsieina-Prydain a’r Cyngor Prydeinig am eu cefnogaeth a chymorth i alluogi’r DU i gael budd o’r prosiect hwn, lle y byddwn yn ymgysylltu â miliynau o fyfyrwyr Tsieineaidd a phartneriaethau gyda miloedd o golegau yn Tsieina.”\nYchwanegodd Mark Dacey, Prif Weithredwr Grŵp Colegau NPTC: “Dwi’n falch bod Grŵp Colegau NPTC yn arwain y ffordd yn y DU o ran datblygiadau Sino-Tsieina-DU ym maes addysg alwedigaethol – mae gan y ddwy ohonon ni, fel cenhedloedd gwych, lawer y gallwn ei rannu gyda’n gilydd.\n“Mae’r Gynghrair ‘nawr yn rhoi platfform strategol i ni ddod at ein gilydd. Gallwn ni, yn Tsieina a’r DU, trwy gyfrwng y Gynghrair, hybu cefnogaeth ehangach o’n hamcanion trwy ein Llywodraethau ac Adrannau ac Asiantaethau ein Llywodraethau.”\nNi fydd y rhaglen yn cwmpasu Grŵp NPTC yn unig. Bydd y fframwaith yn gofyn am gymorth gan golegau AU Cymreig eraill a cholegau ar draws y DU i ddarparu’r rhaglen a bydd y colegau partner hyn yn gweld llawer o fuddion.\nMae hyn yn golygu symudedd cymdeithasol am filoedd o fyfyrwyr Tsieineaidd na fyddai modd iddynt dderbyn addysg o safon ryngwladol oni bai am y rhaglen. Mae cynlluniau ar draed i ddatblygu’r prosiect a allai olygu mwy o gysylltiadau gyda phrifysgolion o fri yn y DU, a fydd hyn yn ehangu’r symudedd cymdeithasol a llwyddiant masnachol y rhaglen ar y cyd.\nCapsiwn ar gyfer y llun: Steve Rhodes, Pennaeth Cynorthwyol: Gweithrediadau Byd-eang yng Ngrŵp Colegau NPTC yn y cyfarfod agoriadol ac arwyddo’r Gynghrair Cydweithio a Datblygu Addysg Alwedigaethol Tsieina-Prydain yn Tsieina.\nAm fwy o wybodaeth, cysylltwch â: marketing@nptcgroup.ac.uk


Rheoli Adeiladu - Wrexham Glyndwr University\nHafanCyrsiauCyrsiau IsraddedigRheoli Adeiladu\nBSc (Anrh) Rheoli Adeiladu\nCydradd 1af yn y DU\nam ragolygon ar ôl graddio yn y Complete University Guide 2022*\nMae 100% o raddedigion\ngan y Sefydliad Adeiladu Siartredig (CIOB)\nMae'r radd BSc (Anrh) Rheoli Adeiladu yn gymhwyster delfrydol ar gyfer y rhai sy'n cael eu cymell trwy weld eu gwaith caled yn cael ei wobrwyo a'u harbenigedd yn cael ei gydnab.\nMae’r Diwydiant Adeiladu yn un o sectorau cyflogaeth mwyaf y DU ac yn galw am gyflenwad cyson o reolwyr adeiladu i redeg prosiectau adeiladu a pheirianneg sifil o bob maint.\nyn ymestyn eich diddordeb ac yn cadarnhau eich dealltwriaeth o sut mae prosiectau yn cael eu creu, rheoli, adeiladu a’u gweithredu unwaith iddynt gael eu cwblhau.\nyn gallu arwain at ystod o ddewisiadau gyrfa mewn rheoli adeiladu, gan fod mor amrywiol neu arbenigol ag y dymunwch wrth ddilyn eich nodau a’ch uchelgais personol eich hun.\nwedi ei achredu gan y Sefydliad Adeiladu Siartredig (CIOB).\n*yn rhan o faes pwnc raddiwyd yn gydradd gyntaf yn y DU am ragolygon ar ôl graddio yn nhablau cynghrair pwnc Adeiladu, Complete University Guide 2022.\nmae 100% o raddedigion y cwrs hwn mewn gwaith taledig neu'n astudio* *arolygwyd graddedigion 15 mis ar ôl graddio, dadansoddiad PGW o ddata heb ei gyhoeddi.\nMae’r cwrs hwn hefyd ar gael i’w astudio gyda blwyddyn sylfaen BSc (Anrh) Rheoli Adeiladu (pedair blynedd gan gynnwys blwyddyn sylfaen) Cod UCAS: 18R7\nMae’r cwrs wedi’i achredu gan y Sefydliad Adeiladu Siartredig (CIOB).\nYmweliadau i brosiectau adeiladu sydd ar fynd i arsylwi sut mae gweithrediadau safle yn digwydd yn ymarferol.\nCyfleoedd pellach i ymgysylltu’n uniongyrchol gyda’r diwydiant drwy gynadleddau a darlithoedd gwadd.\nYstod eang o adnoddau digidol safon diwydiant i’w defnyddio ar neu oddi ar y campws.\nLleoliadau gorfodol sydd yn hwyluso cyfleoedd potensial o ran cyflogaeth.\nYr opsiwn i drosglwyddo i astudiaeth ran-amser heb unrhyw ‘ddal i fyny’ os gewch chi swydd yn ystod y cwrs.\n*Mae'r maes pwnc y mae'r cwrs hwn yn rhan ohono yn gydradd gyntaf yn y DU am ragolygon ar ôl graddio yn nhablau cynghrair pwnc Adeiladu, Complete University Guide 2022.\nAstudio cwrs ble mae 100% o raddedigion mewn gwaith taledig neu’n astudio 15 mis ar ôl graddio* *dadansoddiad PGW o ddata heb ei gyhoeddi.\nMae Lefel 4 yn cynnwys chwe modiwl craidd sydd yn dod ynghyd i ddarparu cyflwyniad i’r prosesau a’r technolegau sydd yn bodoli yn y diwydiant adeiladu cyfoes. Ystyrir pynciau o’r egwyddorion cyntaf er mwyn i fyfyrwyr ddod i werthfawrogi materion sylfaenol yn nyluniad, adeiladu, rheolaeth, defnyddio a datgomisiynu prosiectau adeiladu.\nMae lefel 5 yn adeiladu ar y gyntaf drwy gyflwyno modiwlau pellach sydd yn archwilio ystyriaethau pwysig yn natblygiad prosiectau adeiladu. Mae Cynllunio a Rheoliadau Adeiladu yn archwilio’r ddau brif ‘ganiatâd’ angenrheidiol pan fo cynnig yn cael ei gyflwyno ar gyfer datblygiad, ac mae Technolegau Digidol wrth Arolygu yn ystyried y defnydd a wneir o offer digidol mewn mesuriadau topograffig. Mae blwyddyn 2 hefyd yn cynnwys wythnos o brofiad gwaith gorfodol.\nRheoli Safle Adeiladu (Gan gynnwys Dysgu Seiliedig ar Waith)\nTechnolegau Digidol wrth Arolygu\nYmarfer Caffael a Chytundebu\nYm mlwyddyn olaf y rhaglen, byddwch yn datblygu prosiect grŵp mewn Astudiaeth Ryngbroffesiynol a fydd yn gyfle i archwilio diddordeb ymchwil penodol yn y Prosiect Ymchwil Unigol. Mae pob un o’r 17 modiwl yn cyfuno i drwytho myfyrwyr yn y maes astudiaeth o’u dewis gyda’r bwriad o annog hyder a brwdfrydedd yn natblygiad eu harbenigedd.\nRheoli Adeiladu 3: Ymarfer Diwydiannol\nTechnoleg Adeiladu 3\nTechnolegau Rheolaeth Prosiect a BIM\nProsiect Ymchwil Unigol\nI gofrestru ar y rhaglen BSc (Anrh) Rheoli Adeiladu, fel rheol bydd disgwyl i ymgeiswyr fod wedi cyflawni o leiaf un o’r canlynol:\n80-112 pwyntiau tariff UCAS i ddechrau Blwyddyn 1 ar lefel 4; neu\ntystysgrif Ddiploma BTEC i ddechrau Blwyddyn 1 ar Lefel 4; neu\naelodaeth o gorff proffesiynol sydd yn berthnasol i adeiladu ar lefel a ystyrir yn briodol gan y tîm rhaglen, i ddechrau Blwyddyn 1 ar Lefel 4.\nRydym yn croesawu ceisiadau gan ymgeiswyr nad ydynt yn boddhau’r gofynion mynediad safonol uchod, a bydd disgwyl iddynt ddangos mewn cyfweliad bod ganddynt botensial i lwyddo ar y rhaglen.\nRydym hefyd yn croesawu ymgeiswyr sydd yn gweithio yn y diwydiant adeiladu ac sydd â digon o brofiad priodol, ond bydd angen asesiad diagnostig cyn iddynt gael eu derbyn er mwyn mesur eu gallu academaidd, yn enwedig mewn mathemateg a Saesneg neu’r Gymraeg.\nDefnyddir ystod o ddulliau asesu i efelychu’r math o sgiliau ysgrifenedig, ymarferol, gweledol a llafar a ddisgwylir gan reolwyr adeiladu; mae adroddiadau ysgrifenedig, defnydd ymarferol o offer technegol, cyflwyniadau gweledol, dadansoddiadau labordy, profion dosbarth, gwaith cwrs a chyflwyniadau llafar i gyd yn ffyrdd pwysig y gall myfyrwyr eu defnyddio i ddangos eu dealltwriaeth.\nMae’r asesiadau ar gyfer pob modiwl wedi eu dewis i weddu natur cynnwys technegol pob pwnc, ac maent gyda'i gilydd yn cynnig ystod o gyfleoedd i fyfyrwyr dangos eu diddordeb, brwdfrydedd a dehongliad o gynnwys yn ystod eu hastudiaethau.\nMae modiwlau yn cael eu cyflwyno gan ddefnyddio amrywiaeth o ddulliau dysgu ac addysgu, gan gynnwys darlithoedd traddodiadol, gweithgareddau ymarferol, tiwtorialau a thrafodaethau grŵp, gwaith labordy, arsylwadau o safleoedd adeiladu a gwerthuso gan gyfoedion.\nY brif flaenoriaeth yw sicrhau bod myfyrwyr yn teimlo’n gyfforddus o fewn eu hamgylchedd dysgu academaidd a’u bod yn gallu cyfrannu at drafod pwnc mewn unrhyw ddosbarth, tiwtorial neu weithgaredd dysgu arall sydd yn ffurfio rhan o’u hastudiaethau – mae addysgu a dysgu yn eu hanfod yn broses ddwyffordd ble mae barn myfyrwyr yn hanfodol bwysig.\nMae cyfleoedd i reolwyr adeiladu yn bodoli mewn sawl cyd-destun yn y diwydiant adeiladu, o ddatblygiadau newydd i brosiectau treftadaeth ac ailwampio o bob maint a math. Nid yw’r un prosiect adeiladu yr un fath, ac mae’n debyg bydd rheolwyr adeiladu yn treulio cymaint o amser ar y safle ag y gwnân nhw wrth eu desgiau. Mae’r amgylchiadau hyn yn golygu y gall gyrfa mewn Rheoli Adeiladu fod yn heriol, yn hynod foddhaus, ond byth yn ddiflas.\nMae’r cymhwyster BSc (Anrh) Rheoli Adeiladu yn darparu sail gadarn ar gyfer datblygu gyrfa mewn agweddau proffesiynol a thechnegol rheoli prosiectau adeiladu mewn ystod o gyd-destunau.\nMae myfyrwyr sydd yn graddio o’r rhaglen yn parhau i sefydlu eu hunan fel rheolwyr adeiladu, rheolwyr adeiladu cynorthwyol, arolygwyr adeiladau, syrfewyr adeiladau a thechnegwyr adeiladu amrywiol eraill.\nOs ydych yn weithiwr cyflogedig yn y sector adeiladu ac yn bwriadu astudio ar sail ran-amser, cysylltwch ag Arweinydd y Rhaglen Dr Gareth Carr (g.carr@glyndwr.ac.uk) am ei bod hi’n bosib y bydd cyllid ar gael drwy gynlluniau a weinyddir gan fudiadau sgiliau sector.\nDr Gareth Carr\nDr Colin Stuhlfelder\nBSc (Anrh) Technoleg Dylunio Pensaernïol\nBSc (Ord) Astudiaethau Peirianneg Sifil (atodol)\n(Cwrs Byr) Cyflwyniad i Dai


Siambr PPL Tsieina Adweithydd Awtoclaf Hydrothermol, PPL Cynhyrchwyr Adweithyddion Awtoclawdd Hydrofermol Llinyn PPL, Cyflenwyr a Factory - Toption Instrument Co., Ltd\n1. 280 ℃ gwrthsefyll tymheredd uchel, asid cryf a gwrthsefyll alcalïaidd.\n2. Prynwch siambr PTFE / PPL ar wahân, yn cyfateb â'ch autoclave hydrothermal dur di-staen.\n3. Prynwch ansawdd dibynadwy ac adweithydd awtoclaf synthesis hydrothermol rhad yn uniongyrchol o'r ffatri.\nGallai llestri mewnol PPL o adweithydd awtoclaf synthesis hydrothermol, maint arferol rhyngwladol o awtoclaf hydrothermol dur di-staen, brynu yn unig i gyfateb â'ch cragen dur di-staen, gwrthsefyll tymheredd uchel o 280 ℃, asid cryf a gwrthsefyll alcalïaidd.\nManteision siambr PPL o adweithydd autoclave synthesis hydrothermal:\n- Y corff adweithydd yn defnyddio deunydd dur di-staen o ansawdd uchel SS304L, yn defnyddio selio rhigog cylch, cwmni troellog llaw, perfformiad selio ardderchog, diogelwch uchel, defnyddio toddydd asid ychydig, gweithredu'n hawdd.\n- Mae deunydd rheinffyrdd Adweithydd yn defnyddio PTFE (220 ℃ tymheredd diogel) a PPL (280 ℃ tymheredd diogel), eu prif nodweddion:\n1. Uchafswm tymheredd ymwrthedd : Teflon deunydd gweithredol mesur mesur gweithredol. yn uwch na 220 ℃, cynghori tymheredd gweithredu diogel. = 220 ℃. Tîm gweithredu mesur gwirioneddol PPL deunydd. yn uwch na 280 ℃, cynghori tymheredd gweithredu diogel. = 280 ℃.\nGwrthiant tymheredd 2.Low : -196 ℃ gallai gadw 5%.\nGwrthiant cyrydiad 3.Ultra : gwrthsefyll asid cryf, sylfaen gref, regia dŵr a phob math o doddydd organig.\n4. Rhwystro rhagosod : mae gan nodweddion dielectrig ddim i'w wneud â thymheredd ac amlder.\n5. Hwyluso goleuo : mae'r cyfernod ffrithiant o ddeunyddiau solet yn isaf.\n6. Dim glwythiad : peidiwch â chadw at unrhyw ddeunydd, mae hunan-lid yn gryf, mae cyfuniad ffrithiant deunyddiau solet yn 0.04.\n7. Ni all peryglus : wedi bod yn anhwylder yn ffisiolegol, gellir ei fewnosod yn gorff dynol, ymwrthedd heneiddio cryf, gwarantu bywyd gwasanaeth adweithydd synthesis hyderothermol.\n8.All-lygredd : mae gwerth sylfaenol yr elfen metelaidd yn isel, cynnwys plwm <10-11g ml,="" cynnwys="" wraniwm=""><10-12g>\n9.Dioddef yn ddi-dor : yn disgyn i lawr o 1.2m o le uchel, nid yw corff adweithyddion synthetig hydrothermol yn torri, nid yw llaith yr adweithydd yn rhydd, dim egwyl a ffenomen gollwng.\nPrynwch adweithydd autoclave synthesis hydrothermol yn uniongyrchol o ffatri, cael gwarant ansawdd dibynadwy, a'r gefnogaeth pris isaf, cysylltwch â info@toptionlab.com nawr.\nHot Tags: ppl siambr o adweithydd awtoclaf hydrothermol, adweithydd autoclave synthesis hydrothermol, Tsieina, gweithgynhyrchwyr, ffatri, cyflenwyr, cyflenwr yn Tsieina, addasu, dylunio, cemegol, bioleg, fferyllol, bwyd


FRÂN WEN SGRATSH\nNosweithiau rhannu gwaith mewn datblygiad.\nTrwy gydol tymor yr hydref byddwn yn agor cil y drws ar gynyrchiadau’r dyfodol trwy gynnal nosweithiau Sgratsh.\nBydd y digwyddiadau sgratsh yn cynnwys darlleniad o waith mewn datblygiad a sgwrs anffurfiol am y cysyniadau, y straeon a’r prosiectau sy’n ein cadw’n brysur a’n hysbrydoli yn Frân Wen.\nRydym yn hynod o falch o gydweithio gyda rhai o artistiaid mwyaf blaengar ac uchelgeisiol Cymru i greu cynnyrch beiddgar a pherthnasol i’n cynulleifaoedd Bydd Sgratsh yn gyfle i ni sicrhau ein bod yn dod â’n cynulleidfaoedd chwilfrydig ac angerddol ar y daith gyda ni.\nBoed ar-lein neu’n fyw, mewn criwiau bach neu fawr – rydym yn ymrwymo i rannu ein stori gyda chi ym mha bynnag ffordd sy’n addas.\nManylion lleoliadau ac amseroedd i’w cyhoeddi’n fuan!\nMae Sgratsh Frân Wen yn rhan o’n Rhaglen 2020/21.


Gwyddonwyr wedi datblygu prawf i ganfod celwyddau ar gyfer testun ysgrifenedig - Newyddion - Prifysgol Caerdydd\nMae gwyddonwyr wedi datblygu meddalwedd sy’n gallu canfod a yw rhywun wedi cyflwyno datganiad celwyddog i’r heddlu ar sail testun y ddogfen yn unig.\nDrwy ddefnyddio cyfuniad o ddadansoddiadau testun awtomatig a thechnegau dysgu cyfrifiadurol uwch, mae’r feddalwedd yn gallu canfod adroddiadau anwir o ran lladradau gyda chywirdeb o dros 80%.\nMae’r feddalwedd bellach ar waith ledled Sbaen er mwyn helpu’r heddlu a dangos lle byddai ymchwiliadau pellach yn angenrheidiol.\nMae’r feddalwedd, o’r enw VeriPol yn gweithio’n benodol gydag adroddiadau o ladrad, ac mae’n gallu canfod patrymau sy’n fwy cyffredin mewn datganiadau anwir. Er enghraifft, y mathau o eitemau a gafodd eu dwyn, manylion mwy penodol o’r hyn ddigwyddodd ac o’r lleidr.\nMae’r tîm ymchwil, oedd yn cynnwys arbenigwyr ym maes cyfrifiadureg o Brifysgol Caerdydd a Phrifysgol Charles III Madrid, yn credu y gallai’r feddalwedd helpu’r heddlu i beidio â gwastraffu amser ac ymdrechion drwy ategu technegau ymchwilio traddodiadol. Ar ben hynny, bydd yn atal mwy o bobl rhag cyflwyno datganiadau celwyddog yn y lle cyntaf.\nMae canlyniadau’r astudiaeth wedi’u cyhoeddi yn y cyfnodolyn academaidd Knowledge-Based Systems.\nYn llawer o rannau’r byd, mae cyflwyno datganiadau celwyddog i’r heddlu yn drosedd ac maent yn dwyn cosbau difrifol yn eu sgîl, fel amser yn y carchar neu ddirwyon mawr.\nNid yn unig y mae datganiadau celwyddog yn llygru cronfeydd data’r heddlu ac yn rhwystro ymchwiliadau troseddol, maent yn gwastraffu llawer iawn o adnoddau cyhoeddus y gallai’r heddlu eu defnyddio ar gyfer troseddau eraill.\nEto i gyd, mae adroddiadau celwyddog yn gyffredin iawn, yn enwedig o ran troseddau sy’n llai difrifol, fel lladrad.\nYn rhannol, mae VeriPol yn defnyddio proses o’r enw prosesu iaith naturiol, sy’n rhan o ddeallusrwydd artiffisial sy’n helpu cyfrifiaduron i ddeall, dehongli a thrafod ieithoedd dynol. Er enghraifft, mae’r feddalwedd yn defnyddio algorithmau i ganfod a meintioli gwahanol nodweddion mewn testun, fel ansoddeiriau, acronymau, berfau, enwau, atalnodau a rhifau a ffigurau.\nCafodd hen ddatganiadau oedd yn gelwyddog eu bwydo i VeriPol fel y gall godio pob un a dechrau dysgu’r patrymau penodol.\nDangosodd astudiaeth gychwynnol o dros fil o ddatganiadau i Heddlu Cenedlaethol Sbaen fod VeriPol yn effeithiol dros ben wrth ddidoli adroddiadau ffug a gwir, gyda chyfradd llwyddiant o dros 80 y cant.\nCanfu VeriPol sawl thema sy’n gyffredin ymhlith adroddiadau celwyddog o ran lladrad, gan gynnwys: datganiadau byrrach sy’n canolbwyntio’n fwy ar yr hyn a ddygwyd na’r digwyddiad ei hun; diffyg manylion penodol ynghylch y digwyddiad ei hun neu’r lleidr; diffyg tystion neu fath arall o dystiolaeth gadarn, neu beidio â chysylltu â’r heddlu neu feddyg yn syth ar ôl y digwyddiad.\n“Er enghraifft, dechreuodd y model ganfod datganiadau ffug lle byddai’r datganwyr yn adrodd am ymosodiadau o du ôl iddynt neu lle roedd yr ymosodwyr yn gwisgo helmedau,” meddai cydawdur yr astudiaeth, Dr Jose Camacho-Collados o Ysgol Cyfrifiadureg a Gwybodeg Prifysgol Caerdydd.\nYn yr un modd, roedd disgrifiadau o’r math o wrthrychau a ddygwyd yn arwyddion clir eraill o gelwydda. Roedd cyfeirio at iPhones a Samsungs yn gysylltiedig â datganiadau ffug, lle roedd cyfeirio at feiciau neu neclisau yn gysylltiedig ag adroddiadau gwir.\nDr Jose Camacho Collados Lecturer\nCafodd VeriPol ei defnyddio ar astudiaeth beilot go iawn yn ardaloedd trefol Murcia a Malaga yn Sbaen ym mis Mehefin 2017. Ymhen wythnos yn unig ym Murcia, cafodd 25 o adroddiadau ffug am ladrad eu canfod ym Murcia, a’u cau o ganlyniad. Cafodd 39 eraill eu canfod a’u cau ym Malaga hefyd.\nO gymharu â’r wyth mlynedd rhwng 2008 a 2016, 3.33 oedd nifer yr adroddiadau ffug a gafodd eu canfod a’u cau gan yr heddlu ym mis Mehefin ym Murcia. 12.14 oedd y nifer cyfatebol ym Malaga.\nAr ôl i VeriPol bennu tebygolrwydd uchel o gelwydd i’r adroddiadau ac ar ôl i’r datganwyr gael eu cwestiyna ymhellach, byddai tua 83% o achosion felly yn cael eu cau o ganlyniad.\n“Mae ein hastudiaeth wedi dangos sut mae pobl yn dweud celwydd wrth yr heddlu ac wedi cyflwyno meddalwedd a allai atal mwy o bobl rhag gwneud hyn yn y dyfodol,” meddai.\n“Mae heddluoedd ar draws Sbaen bellach yn defnyddio VeriPol yn rhan o’u gwaith. Yn y pen draw, rydym yn gobeithio y bydd y feddalwedd hon yn atal mwy o bobl rhag dweud celwydd wrth yr heddlu yn y lle cyntaf drwy ddangos bod modd canfod celwyddau’n awtomatig.”\nMae arbenigwyr o Brifysgol Caerdydd yn arwain prosiect ymchwil newydd mawr fydd yn asesu sut mae technolegau newydd yn dylanwadu ar droseddu trefnedig rhyngwladol (Cyber-TNOC).\nMae’r Athro Mike Levi, Dr Luca Giommoni a’r Athro Matthew Williams, sy’n droseddegwyr yn Ysgol y Gwyddorau Cymdeithasol, ynghyd â’r Athro Pete Burnap o’r Ysgol Cyfrifiadureg a Gwybodeg wedi cael gafael ar arian gan y Cyngor Ymchwil Economaidd a Chymdeithasol (ESRC) i archwilio’r ffyrdd y mae troseddwyr yn defnyddio technolegau cyfrifiadurol ar-lein.\nBydd eu gwaith yn canolbwyntio ar gaethwasiaeth fodern, gwerthu cyffuriau anghyfreithlon, lledaenu meddalwedd ddrwg a gwyngalchu arian, gan gynnwys defnyddio ‘mulod arian’. Mae’r troseddau hyn yn cynhyrchu llawer o ddata ar-lein o ganlyniad i’r holl gyfathrebu a thechnolegau cyfryngau cymdeithasol a ddefnyddir gan fasnachwyr anghyfreithlon, codwyr meddalwedd ac ar gyfer trafodiadau anghyfreithlon.\nDrwy gasglu’r data newydd hwn, yn ogystal â dod â chyfweliadau a chofnodion gweinyddol ynghyd, bydd y tîm yn cynhyrchu’r llun mwyaf eglur hyd yn hyn o sut mae technolegau ar-lein yn dylanwadu ar droseddu trefnedig rhyngwladol.\nBydd yr astudiaeth yn dwyn ynghyd academyddion o Brifysgol Cattolica del Sacro Cuore Milan, Prifysgol Surrey a Phrifysgol Montreal.\nBydd y tîm yn gweithio’n agos gyda chyrff o’r sectorau preifat a chyhoeddus, gan gynnwys CIFAS, sy’n sefydliad atal twyll, cwmni gwasanaethau proffesiynol Deloitte, Heddlu De Cymru a Gwasanaeth Erlyn y Goron (CPS).\nMeddai’r Athro Levi, sy’n cynghori Adran Europol dros Asesu Bygythiadau gan Droseddu ar y We: “Wrth i gymdeithasau ar draws y byd fynd yn fwyfwy cydgysylltiedig a digidol, mae troseddu trefnedig yn ymaddasu i’r dirwedd newydd hon ac yn integreiddio technolegau newydd i mewn i’r ffyrdd y maent yn gweithio. Mae data Europol yn dangos cynnydd sylweddol mewn grwpiau rhyngwladol sy’n gweithredu o fewn yr UE yn 2017, o’u cymharu ag yn 2013, ac yn eu dulliau o hwyluso eu gweithgareddau ar-lein hefyd.\n“Yn Ebrill 2018, fe arestiodd yr Asiantaeth Troseddu Cenedlaethol grŵp o droseddwyr oedd yn gwerthu cyffuriau anghyfreithlon yn y DU, yr UD, Canada, Awstralia, yr Ariannin a Singapôr drwy wefan ar y we dywyll. Fe wnaeth y gang Rwsiaidd, oedd yn gyfrifol am ‘botnet Koobface’ a oedd yn lledaenu drwy rwydweithiau cymdeithasol, heintio hyd at 800,000 o beiriannau ar draws y byd, gan ennill $2 filiwn y flwyddyn.\nMeddai’r cyd-ymchwilydd Dr Luca Giommoni: “Mae troseddu trefnedig yn newid yn gyflym. Mae angen i ymchwilwyr a gweithwyr yn y maes ddatblygu dulliau arloesol o ymateb i sut mae grwpiau troseddu trefnedig yn camddefnyddio technolegau ar-lein.\n“Y prosiect hwn fydd y cyntaf i adeiladu sail gref o dystiolaeth er mwyn llywio’r gwaith o lunio polisïau. Bydd yr ymchwil yn dadansoddi mathau newydd a thraddodiadol o ddata drwy ddefnyddio dadansoddiadau o rwydweithiau cymdeithasol a deallusrwydd artiffisial. Bydd y fath waith yn gallu trawsnewid sut gall llywodraethau, cyfiawnder troseddol a’r sector preifat fynd i’r afael â’r troseddau hyn sy’n cael effaith enfawr ar draws y byd.”\nBydd y tîm yn cychwyn eu hymchwil ym mis Ionawr 2019, a disgwylir i’w canfyddiadau cyntaf gael eu cyhoeddi yn 2020-21.\nMae prosiect £15m sy’n gobeithio sicrhau bod Cymru’n arweinydd ym maes cyfrifiadura perfformiad uchel a data mawr wedi cychwyn yn swyddogol ar ôl digwyddiad lansio yn y Senedd.\nBydd prosiect Uwchgyfrifiadura Cymru, dan arweiniad Prifysgol Caerdydd, yn dod â phrifysgolion Abertawe, Bangor ac Aberystwyth at ei gilydd i ddatblygu prosiectau ymchwil blaengar gan ddefnyddio’r cyfleusterau cyfrifiadura diweddara.\nMae’r prosiect wedi cael ei ariannu gan £9m trwy Gronfa Datblygu Rhanbarthol Ewrop (ERDF) trwy Lywodraeth Cymru, a darparwyd arian cyfatebol trwy fuddsoddiad gwerth miliynau gan bartneriaid y brifysgol.\nBydd yr arian yn talu am ddau ganolbwynt uwchgyfrifiadura yng Nghaerdydd ac Abertawe, lle bydd ystafell lawn o’r cyfarpar a’r meddalwedd cyfrifiadura perfformiad uchel diweddaraf, wedi’u darparu gan Atos a Dell EMC.\nBydd y bartneriaeth rhwng Uwchgyfrifiadura Cymru, Atos a Dell EMC yn creu Canolfan Ragoriaeth Uwchgyfrifiadura gyntaf y byd.\nBydd Peirianwyr Meddalwedd Ymchwil yn gweithio gydag ymchwilwyr ar draws y consortiwm i ddatblygu algorithmau a meddalwedd wedi’i theilwra sy’n harneisio pwer y cyfleusterau uwchgyfrifiadura, er mwyn cyflawni tasgau cyfrifiadurol lluosog yn gyflym iawn ar yr un pryd.\nBydd y Grŵp Ffiseg Disgyrchiant ym Mhrifysgol Caerdydd yn elwa o'r cyfleusterau hyn, ar ôl cyhoeddi’n ddiweddar eu bod wedi canfod y tonnau disgyrchiant cyntaf erioed fel rhan o gonsortiwm LIGO (Laser Interferometer Gravitational-Wave Observatory).\nMewn blynyddoedd i ddod, bydd tonnau disgyrchiant yn galluogi ymchwilwyr i edrych ar graidd ffrwydradau sêr, archwilio strwythur sêr niwtron – ac efallai y gwelwn ffenomena hollol newydd ac annisgwyl a fydd yn herio ein dealltwriaeth bresennol o'r bydysawd.\nBydd Parc Geneteg Cymru sy'n cael ei arwain gan Brifysgol Caerdydd hefyd yn manteisio ar y cyfleusterau, a fydd yn ei helpu i ddatblygu ei ymchwil arloesol sy'n rhoi dealltwriaeth, diagnosis a thriniaethau ar gyfer ystod eang o glefydau etifeddol a chanser.\nYn siarad cyn y lansio yn y Senedd, dywedodd yr Athro Roger Whitaker, Cyfarwyddwr Academaidd Uwchgyfrifiadura Cymru ac ymchwilydd yn yr Ysgol Gyfrifiadureg a Gwybodeg: “Bydd Uwchgyfrifiadura Cymru yn dadgloi’r galluoedd ymchwil o’r radd flaenaf sydd gennym yma yng Nghymru, ac yn rhoi’r wlad mewn sefyllfa gadarn i fedru cystadlu ar draws y byd.\nDywedodd Gavin Thomson, Is-Lywydd Uwch, Data Mawr a Diogeledd UK&I, Cymru, yr Alban, Iwerddon, Atos: “Rydym wrth ein bodd yn ymwneud ag Uwchgyfrifiadura Cymru er mwyn creu Canolfan Ragoriaeth Uwchgyfrifiadura gyntaf y byd. Gyda’n gilydd, drwy weithio gyda’n partner technoleg Dell EMC, rydym ni’n helpu i adeiladu ar uchelgais Cymru, sef dod yn economi ddigidol ddeinamig sydd ymhlith y gorau yn y byd. Mae’r wlad wedi cymryd camau pwysig tuag at gyflawni’r uchelgais honno, a bydd hyn yn cyflymu llwybr Cymru at fod yn arweinydd ym maes ymchwil uwchgyfrifiadura.”\nMae arbenigwyr o Ysgol Cyfrifiadureg a Gwybodeg Prifysgol Caerdydd wedi derbyn gwahoddiad i ymuno ag ymchwilwyr ar draws y DU i fynd i'r afael â'r bygythiad seibr cynyddol i seilwaith hanfodol y genedl.\nYnghyd â 13 o sefydliadau eraill, bydd Prifysgol Caerdydd yn rhan o Sefydliad Ymchwil nodedig Llywodraeth y DU i Systemau Seibr-ffisegol Rhyng-gysylltiedig Dibynadwy (RITICS).\nSefydlwyd RITICS yn 2014 gan Lywodraeth y DU ac fe'i cydlynir gan y Sefydliad Diogelwch Gwyddoniaeth a Thechnoleg (ISST) yng Ngholeg Imperial, Llundain. Fe'i noddir gan y Ganolfan Seibr-ddiogelwch Genedlaethol (NCSC) a Chyngor Ymchwil y Gwyddorau Ffisegol a Pheirianneg (EPSRC).\nNod RITICS yw deall a diogelu yn erbyn bygythiadau i systemau hanfodol y DU, fel trafnidiaeth, ynni, gweithgynhyrchu gwerth uchel, gwasanaethau dŵr a thelegyfathrebu.\nGellir disgrifio'r systemau hanfodol hyn yn 'seibr-ffisegol' gan eu bod yn cynnwys cyfrifiaduron rhwydwaith sy'n gallu rheoli paramedrau ffisegol. Mae hyn yn eu gwneud yn agored i fygythiadau seibr-ddiogelwch a allai arwain at ganlyniadau ffisegol difrifol i'r genedl gyfan.\nMae gan Brifysgol Caerdydd gyfoeth o arbenigedd ym maes seibr-ddiogelwch ac mae wedi derbyn dros £5m o gyllid gan Gynghorau Ymchwil y DU, Llywodraeth Cymru a Diwydiant.\nYn ddiweddar lansiodd y Brifysgol Ganolfan Rhagoriaeth mewn Dadansoddeg Seibr-ddiogelwch ochr yn ochr ag Airbus i ddatblygu ymchwil ar draws pob maes seibr-ddiogelwch.\nGan sôn am y cyhoeddiad, dywedodd Dr Pete Burnap, Cyfarwyddwr y Ganolfan Rhagoriaeth: "Rydym ni'n falch iawn i ymuno â RITICS a chydweithio gydag ymchwilwyr seibr-ddiogelwch blaenllaw eraill yn y DU. Mae màs critigol yn bwysig wrth wynebu heriau mawr fel y rheini sy'n amlwg yn yr ecosystem seibr fyd-eang. Mae gennym hanes cryf o ymchwil ar ddefnyddio dulliau gwyddor data arloesol i ganfod ymosodiadau seibr yn ogystal â modelu eu heffaith ar brosesau rhyng-ddibynnol.\n"Mae systemau seibr-ffisegol wrth graidd bywyd bob dydd ac rydym ni'n ceisio gwneud y rhain mor ddiogel â phosibl drwy ddatblygu ymchwil sy'n arwain y byd, a'i drosi'n gymwysiadau effeithlon mewn diwydiant a llywodraeth."\nDywedodd yr Athro Chris Hankin, Cyfarwyddwr RITICS: "Sefydlwyd RITICS yn 2014 gyda phum prifysgol yn y DU a ffocws cynnar ar wella seibr-ddiogelwch Systemau Rheoli Diwydiannol.\n"Erbyn hyn mae'r rhaglen wedi ehangu ei ffocws i seibr-ddiogelwch yr holl systemau hanfodol, ac mae'n croesawu aelodau newydd fel Prifysgol Caerdydd. Rydym ni'n edrych ymlaen yn llawn cyffro at weithio gyda Phrifysgol Caerdydd yn y dyfodol."


Prynu bwyd a bwyta allan yn hyderus\nCynllunio pryd gartref sy’n addas i rywun gydag alergedd\nHelpu i'ch cadw chi'n ddiogel - rhybuddion alergedd am ddim\nHelpu i'ch cadw chi'n ddiogel - ymchwilio a monitro risgiau\nYn y pwnc hwn 1 - Prynu bwyd a bwyta allan yn hyderus 2 - Alergenau 3 - Cynllunio pryd gartref sy’n addas i rywun gydag alergedd 4 - Labelu 'Gall Gynnwys’ (May Contain) 5 - Helpu i'ch cadw chi'n ddiogel - rhybuddion alergedd am ddim 6 - Helpu i'ch cadw chi'n ddiogel - ymchwilio a monitro risgiau\nMae yna lawer o fesurau diogelu ar waith i atal salwch sy'n gysylltiedig ag alergedd. Mae'n rhaid i fusnesau bwyd restru cynhwysion i ddefnyddwyr a rhaid iddynt ddilyn y canllawiau a'r gofynion sy'n berthnasol iddynt. Mae angen i ddefnyddwyr fod yn ymwybodol o'r canllawiau er mwyn bod yn ddiogel wrth fwyta allan.\nMae alergeddau ac anoddefiadau bwyd yn gallu newid bywydau. Yn y Deyrnas Unedig (DU), maent yn effeithio ar oddeutu 8% o blant a 2% o oedolion.\nEr mwyn ei gwneud hi'n haws i chi gael gwybodaeth wrth brynu bwyd neu fwyta allan, mae'n rhaid i fusnesau bwyd ddarparu gwybodaeth am 14 o alergenau penodol.\nMae busnesau bwyd yn cynnwys bwytai, caffis a siopau tecawê, a busnesau sy'n cynhyrchu, gweithgynhyrchu neu becynnu bwyd ymlaen llaw.\nRhaid pwysleisio cynhwysion alergenaidd o fewn y rhestr gynhwysion ar fwyd neu ddiod sydd wedi'i becynnu ymlaen llaw. Rhaid i unrhyw fwyd neu ddiod sydd wedi'i becynnu ymlaen llaw neu sy’n cael ei werthu’n rhydd ac sy’n cael ei werthu neu ei weini yn y Deyrnas Unedig ddatgan a yw'n cynnwys unrhyw un o'r 14 alergenau hyn fel cynhwysion.\nDyma’r 14 o alergenau:\ngrawnfwydydd sy'n cynnwys glwten – gan gynnwys gwenith, rhyg, haidd a cheirch\nmolysgiaid - fel cregyn gleision ac wystrys\nY rhestr o alergenau (266.2 KB)\nPan fyddwch chi'n bwyta allan neu’n archebu pryd i’w fwyta gartref, cofiwch ddweud wrth y staff cyn archebu am unrhyw alergenau y mae angen i chi eu hosgoi.\nOs ydych chi’n gofyn am wybodaeth am alergenau, ac nad yw’r staff yn gallu ei darparu, gofynnwch i siarad â rheolwr y busnes bwyd neu'r cogydd.\nOs ydych chi dal yn cael trafferth cael digon o wybodaeth i'ch helpu, gallwch roi gwybod i’r awdurdod lleol sy'n gyfrifol am y busnes bwyd. Os nad ydych gennych hyder yn yr wybodaeth sy’n cael ei rhoi i chi, mae'n well peidio â bwyta yn y busnes hwnnw.\nPan fyddwch chi'n prynu bwyd wedi'i becynnu ymlaen llaw, mae’n rhaid eu bod yn tynnu sylw at gynhwysion alergenaidd. Gellir gwneud hyn, er enghraifft, gan ddefnyddio print trwm, italig neu liw, i wneud y cynhwysion yn haws i'w gweld.\nFMae alergeddau bwyd yn digwydd pan fydd y system imiwnedd – sy’n amddiffyn y corff yn erbyn heintiau – yn camgymryd y proteinau mewn bwyd fel bygythiad, ac yn eu trin felly. Mae’r proteinau hyn yn cael eu galw’n alergenau.\nO ganlyniad, mae nifer o gemegion yn cael eu rhyddhau gan ein cyrff. Y cemegion hyn sy'n achosi symptomau adwaith alergaidd.\nMae bron unrhyw fwyd yn gallu achosi adwaith alergaidd, ond mae rhai bwydydd penodol yn gyfrifol am y rhan fwyaf o alergeddau bwyd. Mae'r 14 alergen hyn ar y rhestr reoleiddio gan eu bod wedi'u nodi fel y rhai mwyaf cyffredin yn y Deyrnas Unedig a gweddill yr Undeb Ewropeaidd.\nGall coginio ar gyfer rhywun sydd ag alergedd ac anoddefiad bwyd fod yn bryderus os nad ydych chi'n arfer ei wneud. Gallwch gynllunio pryd diogel a phleserus trwy:\nholi'ch gwestai (neu eu rhieni neu ofalwyr, os ydych chi'n coginio i blentyn) beth maen nhw’n gallu ei fwyta, a beth na allant ei fwyta\nail wirio’r rhestrau cynhwysion ar fwyd sydd wedi'i becynnu ymlaen llaw ar gyfer alergenau\nosgoi ychwanegu unrhyw beth at brydau sydd fel arall yn ymddangos yn ddiogel\nOs oes gan rywun alergedd i rywbeth, nid yw ei gymryd oddi ar eu plât yn ddigon. Gall y mymryn lleiaf fod yn ddigon i achosi adwaith alergaidd.\nGlanhewch arwynebau gwaith ac offer yn drylwyr i gael gwared ar olion unrhyw beth y gallech fod wedi'i goginio o'r blaen, er mwyn osgoi croeshalogi (cross-contamination).\nYn aml mae dewisiadau amgen o safon ar gyfer alergenau ar gael mewn siopau bwyd. Cofiwch holi'ch gwestai (neu rieni/gofalwyr) am help ac awgrymiadau.\nMae termau fel 'gall gynnwys' yn rhybuddio cwsmeriaid y gallai cynnyrch gynnwys symiau bach o alergen. Gall hyn ddigwydd pan fydd yr alergen wedi mynd i mewn i'r cynnyrch yn ddamweiniol yn ystod y broses gynhyrchu.\nNid yw'n ofyniad cyfreithiol labelu bwyd gyda’r term 'gall gynnwys'. Rhaid i fwyd fod yn ddiogel i'w fwyta a rhaid darparu gwybodaeth i helpu pobl ag alergeddau i wneud dewisiadau diogel, a rheoli eu cyflwr yn effeithiol.\nGall cynhyrchwyr hefyd ddewis defnyddio ymadroddion gwahanol i rybuddio am y risg o groeshalogi alergenau, fel:\nGall gynnwys x\nWedi'i gynhyrchu ar offer sydd hefyd yn prosesu x\nWedi'i gynhyrchu mewn ffatri sydd hefyd yn trin x\nMae'r ymadroddion gwahanol hyn yn disgrifio beth allai achosi’r risg, ond nid pa mor ddifrifol yw'r risg.\nMae'n bwysig eich bod chi'n gallu ymddiried yn y bwyd rydych chi'n ei brynu. Felly, rydym yn cydweithio'n agos ag awdurdodau lleol a'r diwydiant bwyd er mwyn sicrhau eich bod yn ymwybodol o wybodaeth am alergenau sydd un ai ar goll neu'n anghywir ar gynhyrchion bwyd wedi'u pecynnu. Gallwch chi gofrestru i dderbyn negeseuon e-bost neu negeseuon testun am ddim, bob tro y byddwn ni’n rhoi rhybudd i alergedd am gynnyrch bwyd. Bydd hyn yn cynnwys gwybodaeth am y camau i’w dilyn os ydych chi wedi prynu’r cynnyrch dan sylw.\nOherwydd natur frys y rhybuddion hyn, cânt eu cyhoeddi yn Saesneg yn unig.\nMae'r Rhaglen Ymchwil Alergedd ac Anoddefiad Bwyd yn nodi ffactorau risg sy'n gysylltiedig ag alergeddau bwyd. Mae'r rhaglen hon yn bodoli er mwyn i ni allu rhannu’r wybodaeth fwyaf defnyddiol, priodol a diweddaraf i chi.\nGallwch hefyd lawrlwytho ffeithlun sy’n cynnwys yr 14 alergen, neu darllenwch ein canllaw 'Cyngor ar labelu alergenau bwyd'.\nMae gan NHS Choices wybodaeth ar y camau i’w dilyn os bydd rhywun yn cael adwaith alergaidd.


Gwylio adar ar gyfer dysgwyr Cymraeg\nCartref Preswylwyr Hamdden, Chwaraeon ac Iechyd Arfordir a chefn gwlad Digwyddiadau a Chymryd Rhan Digwyddiadau Bywyd Gwyllt yng Nghonwy 2018 Gwylio adar ar gyfer dysgwyr Cymraeg\nSummary (optional) Yn galw dysgwyr Cymraeg...cael hwyl yn cerdded a gwylio adar yn Gymraeg.\nAr gyfer dysgwyr Cymraeg y mae’r digwyddiad hwn yn addas, a chaiff ei gynnal ar y cyd â Chyngor Gwynedd. Mae hon yn daith 4 milltir ar darmac a glaswellt hyd at Morfa Madryn gyda rampiau at y cuddfannau.\nDewch â binocwlars a dillad sy’n dal dŵr\nDysgwyr a siaradwyr Cymraeg\nEfallai y byddwn yn ymweld â’r caffi ar y diwedd!\nBydd y digwyddiad yma’n cael ei gyflwyno yn Gymraeg yn unig\nPromenâd Llanfairfechan hyd at Warchodfa Natur Morfa Madryn\nWrth gaffi’r pafiliwn ar bromenâd Llanfairfechan. LL33 0BY\nDydd Iau 31 Mai 2018 , 12pm - 2pm Cyrhaeddwch am 11.45am ar gyfer dechrau’n brydlon\nDigwyddiadau Bywyd Gwyllt yng Nghonwy 2018 Adar y Foryd, y Rhostir a'r Arfordir Gwylio adar ar gyfer dysgwyr Cymraeg Taith gerdded cacwn ar y GogarthDarganfod ystlumod lu!Sioe Gŵn Hwyliog y GogarthGloÿnnod Byw Gwych y GogarthClirio safle magnelau Trwyn y GogarthHeicio yn y Grug ar Fynydd y Dre, ConwyGloÿnnod Byw y MarianHeidio i'r GogarthCoetiroedd CyffrousDiwrnod Moroedd y Byd ym Mhensarn


Ail-ddarllediad America Gaeth a'r Cymry | Cymraeg ac Astudiaethau Celtaidd | Prifysgol Bangor\nMae'r gyfres yn adrodd hanes ymwneud Cymry America (Americanwyr Cymraeg eu hiaith, a bod yn fanwl gywir) â chaethwasiaeth, o'r cychwyn cyntaf i ddiwedd caethwasiaeth yn yr UDA yn 1865.\nMae'r bennod gyntaf a ddarlledir nos Iau yn dechrau gyda'r cyfnod cynnar, cyfnod pan oedd rhai ymfudwyr Cymraeg yn America, fel y bardd Goronwy Owen o Ynys Môn, yn berchen ar gaethweision.\nRoedd lleisiau rhai Cymry yn y 18fed wedi'u codi'n erbyn y drefn anfoesol hefyd - fel y bardd Iolo Morganwg a'r meddyliwr radicalaidd Morgan John Rhys. Ond erbyn y 1830au/1840au, mae tystiolaeth Gymraeg o America yn dangos bod Americanwyr a siaradai Gymraeg a leisiai farn ynghylch y cwestiwn yn erbyn Caethwasiaeth.\nCeir cyfle yn y ddwy bennod nesaf felly i ddysgu mwy am hanes pobl fel Robert Everett, y gweinidog Cymraeg o sir y Fflint a oedd yn weinidog ar gwpl o gapeli Cymraeg yn 'upstate New York' ac a aeth ati yn egniol i ddefnyddio'r pulpud, y wasg argraffu, y gymdeithas wrth-gaethiwol, a phleidiau gwleidyddol i radicaleiddio Cymry America a'u byddino'n erbyn caethwasiaeth.\nMae'r bennod olaf yn cynnwys llawer am Americanwyr Cymraeg eu hiaith yn ystod y Rhyfel Cartref (1861-65), gan gynnwys tystiolaeth Gymraeg hynod ddiddorol am filwyr Cymraeg o Wisconsin a aeth ati i helpu caethweision ffoedig i ddianc o'u meistri yn Kentucky yn ystod y rhyfel.\nMae’r Athro Jerry Hunter erbyn hyn wedi datblygu'r ymchwil hyn ac yn gweithio ar lyfr cyfan am y milwyr Cymraeg hyn o Wisconsin a'u hagweddau ynghylch caethwasiaeth.\nMae'r gyfres yn cynnwys 'reenactors' sy'n darlunio rhai o'r digwyddiadau hanesyddol dan sylw mewn modd byw iawn, y cyfan wedi'i ffilmio'n gelfydd gan Gareth Owen.\nYn ôl yr Athro Jerry Hunter:\n“O ran ymdrechion llwyddiannus Ifor ap Glyn, cynhyrchydd a chyfarwyddwr y rhaglen, i wireddu'r potenstial yn yr ymchwil; mae'r gyfres yn defnyddio tystiolaeth caethweision a chyn-gaethweision er mwyn darlunio natur eu bywydau nhw, a sicrhaodd Ifor fod yna rychwant o leisiau Affrican-Americanaidd yn rhan o'r gyfres.\nGan fod naratif bersonol un cyn-gaethwas yr oeddwn i am ei ddefnydido wedi'i sgwennu yn Arabeg, aeth Ifor i drafferth i gael hyd i ddyn a allai ddarllen y dyfyniadau yn Arabeg ond gydag acaen o orllewin Affrica - yn union fel y dyn a'i sgwennodd, Omar ibn Said, gydag isdeitlau Cymraeg, wrth gwrs.”


Environment Agency - Gwasanaeth rhybudd llifogydd wedi’i dargedu i ymatebwyr Deddf Argyfyngau Sifil Posibl\nGwasanaeth rhybudd llifogydd wedi’i dargedu i ymatebwyr Deddf Argyfyngau Sifil Posibl\nGall ymatebwyr argyfyngau sifil danysgrifio i wasanaeth rhybudd llifogydd wedi'i dargedu ar-lein.\nMae sefydliadau ac unigolion eisiau ac angen pethau gwahanol oddi wrthym a'r gwasanaethau a ddarperir gennym, megis ein gwybodaeth rhybudd llifogydd. Rydym yn parhau i ddatblygu gwasanaethau newydd er mwyn ei gwneud hi mor hawdd a hyblyg â phosibl i sefydliadau gael mynediad at ein gwybodaeth.\nRydym yn darparu gwasanaeth rhybudd llifogydd wedi'i dargedu ar y we i ymatebwyr Deddf Argyfyngau Sifil Posibl. Mae'r gwasanaeth hwn yn darparu gwasanaeth wedi'i dargedu ac effeithlon i danysgrifwyr er mwyn iddynt fedru monitro eu hasedau sydd mewn perygl o lifogydd.\nMae'r gwasanaeth yn gyrru hysbysiadau ebost ac yn arddangos rhybuddion llifogydd ar gyfer yr asedau a storwyd yn y cais gan y cwsmer. Gall 'asedau' fod yn swyddfa, depo, ysbyty, is-orsaf, gwaith trin, gorsaf bwmpio neu ffordd neu gyffordd bwysig ayyb.\nGall tanysgrifwyr i'r gwasanaeth:\nlanlwytho taenlen yn cynnwys manylion o’r asedau y dymunant eu monitro pan gyhoeddir rhybuddion llifogydd yn eu lleoliad\ncael ebost pan effeithir ar eu hasedau am y tro cyntaf gan Hysbysiad Llifogydd neu Rybudd Llifogydd, ac yna ebost pellach pan nad yw eu hasedau dan fygythiad mwyach\nsefydlu a chynnal defnyddwyr a thimau o fewn y system\nhidlo gwybodaeth yn seiliedig ar enw ased, math o ased, amser cyhoeddi a statws rhybudd\ncael mynediad at fanylion cyswllt ystafelloedd digwyddiadau ardal Asiantaeth yr Amgylchedd\nedrych ar fapiau sy’n dangos lleoliad yr asedau ynghyd ag ardaloedd hysbysiad llifogydd/rhybudd llifogydd a’r Map Llifogydd\nI bwy mae'r gwasanaeth hwn ac a oes raid i ddefnyddwyr dalu?\nMae'r gwasanaeth ar gael i holl ymatebwyr Categori 1 a 2 fel a ddynodwyd dan Ddeddf Argyfyngau Sifil Posibl 2004. Mae'r gwasanaeth am ddim i ymatebwyr Categori 1 ac am bris isel i eraill.\nMae gennym ystod eang o danysgrifwyr ar y system, mae'r rhain yn cynnwys; cwmnïau cyfleustodau, gwasanaethau argyfwng, awdurdodau lleol ac ymddiriedolaethau iechyd. Defnyddiodd Pwyllgor Trefnu Llundain y Gemau Olympaidd (LOGOC) y system i fonitro eu hasedau yn ystod y gemau olympaidd.\nPam ddylwn i danysgrifio i'r gwasanaeth hwn?\nMae'r gwasanaeth yn cynnig nifer o fuddion i chi gan gynnwys:\nrhybuddion llifogydd wedi’u targedu ar gyfer asedau penodol - mae gan danysgrifwyr fynediad sydyn a hawdd at yr wybodaeth sy’n berthnasol iddynt\ngwybodaeth ddigidol - gellir rheoli rhybuddion llifogydd ar-lein a gallwch gael mynediad at wybodaeth arall megis mapiau a manylion cyswllt allweddol\nmapiau - gallwch edrych ar yr asedau yn erbyn ardaloedd risg llifogydd (map llifogydd) a rhybuddion llifogydd\nymateb i lifogydd - gall rhybuddion llifogydd wedi’u targedu eich helpu i reoli cynlluniau ymateb i lifogydd a thargedu adnoddau gwerthfawr\nSut ydw i’n tanysgrifio i'r gwasanaeth hwn?\nGallwch danysgrifio drwy ffonio Asiantaeth yr Amgylchedd ar 03708 506 506 neu gysylltu â’ch tîm Atal Llifogydd Asiantaeth yr Amgylchedd. Byddwn angen i chi wedyn gwblhau cytundeb mynediad a gwneud taliad os yw hynny’n briodol.\nSwyddfeydd Asiantaeth yr Amgylchedd\nData rhybuddion llifogydd a hydrometrig


Mae gwefan CBAC wedi cael ei hail-strwythuro a'i hail-ddylunio er mwyn iddi fod yn well o ran hygyrchedd a defnyddioldeb ac yn rhwyddach i'w thrafod. Mae'n canolbwyntio ar adnoddau pwnc a chymhwyster, a rhoddwyd cynnig ar groes-gyfeirio eitemau o ddiddordeb perthynol.\nGellir cyrchu gwybodaeth yn ymwneud â'r holl bynciau a chymwysterau sydd ar gael yn gyflym trwy ddefnyddio'r dewislenni pwnc a lefel ar y dudalen gartref. Creuwyd "tudalen lanio" ar gyfer pob pwnc, lefel a chyfuniad pwnc/lefel.\nBydd pob "tudalen lanio" yn cynnwys cysylltau â dogfennau perthynol, cyrsiau datblygiad proffesiynol, eitemau newyddion ac eitemau sydd ar gael yn y siop.\nMae'r cynnwys hefyd wedi cael ei gategoreiddio er mwyn bod yn addas i wahanol gynulleidfaoedd - mae gan y bar mordwyo sydd bob amser i'w weld gysylltau ag adrannau ar gyfer Arholwyr, Swyddogion Arholiadau a Myfyrwyr a Rhieni.\nBydd modd chwilio o bob tudalen ar y wefan.\nI gydfynd â Chynllun Iaith Gymraeg CBAC, bydd y wybodaeth ar wefan CBAC ar gael i aelodau o'r cyhoedd yn Gymraeg a Saesneg. Cliciwch ar y cyswllt English neu Cymraeg i edrych ar y dudalen gyfatebol yn Gymraeg neu Saesneg.\nOs oes gyda chi unrhyw ymholiadau am gynnwys y tudalennau pwnc, defnyddiwch y Cysylltiadau Pwnc i gysylltu a'r adran berthnasol.\nOs bydd gennych unrhyw sylwadau neu ymholiadau am ddefnyddio'r wefan, anfonwch neges e-bost at gwefan@cbac.co.uk


Hyfforddiant Hyfforddiant ac ardystiad Microsoft Office Specialist uwch\nCartref > Cymorth a Hyfforddiant > Hyfforddiant > Advanced-Microsoft-Office-Specialist\nHyfforddiant ac ardystiad Microsoft Office Specialist uwch\nDatblygwch wybodaeth a sgiliau Microsoft Office uwch a phrofwch hynny trwy gymhwyster.\nMicrosoft Office Specialist (MOS): Expert.\nCofrestrwch ar gyfer sesiwn sefydlu MOS Expert i gael dysgu rhagor am yr hyfforddiant a'r ardystiad ac i ddechrau ar eich taith Microsoft Office Specialist: Expert.\nCofrestru: Sesiynau Cysyniad Allweddol\nMae sesiynau Cysyniad Allweddol yn ddewisol. Maen nhw'n archwilio rhai o ddeunyddiau’r cwrs trwy enghreifftiau dangosol ac ymarferion. Maent yn agored i bob myfyriwr a staff p'un a ydych yn cofrestru ar y cwrs llawn ai peidio. Gweler disgrifiad o bob sesiwn.\nCynhelir y sesiynau trwy gyfarfod Microsoft Teams. Anfonir dolen (URL) i'r cyfarfod a chyfarwyddiadau ymuno ar ôl ichi archebu sesiwn.\nMae angen lefel dda o hyfedredd TGCh cyffredinol, e.e. y gallu i reoli ffeiliau, defnyddio porwr gwe. Ar gyfer y cyrsiau Word Expert ac Excel Expert, dylech basio'r cymwysterau MOS Word a MOS Excel arbenigol (yn eu trefn) neu, fel arall, fod â lefel gyfwerth o wybodaeth a sgiliau.\nMae'r cwrs a'r arholiad yn rhad ac am ddim i fyfyrwyr a staff Met Caerdydd, ond nifer cyfyngedig o leoedd sydd ar gael.\nMae tri chwrs a chymhwyster Microsoft Office Specialist: Expert ar gael. Dyma drosolwg byr o bob un.\nMae’r cwrs Microsoft Office Specialist: Excel Expert yn datblygu cymhwysedd wrth greu, rheoli a dosbarthu taenlenni proffesiynol ar gyfer amrywiaeth o ddibenion a sefyllfaoedd arbenigol. Mae'r cwrs hefyd yn paratoi dysgwyr ar gyfer arholiad Microsoft Excel Expert (Excel ac Excel 2019) (MO-201). Mae gan unigolyn sy'n ennill yr ardystiad hwn gymhwysedd profedig ar lefel arbenigwr y diwydiant a gall gymhwyso prif nodweddion Excel yn gywir ar lefel arbenigol a gall gwblhau tasgau’n annibynnol.\nMae'r pynciau’n cynnwys: PivotTables a PivotCharts, macros, cydweithio ar lyfrau gwaith, dilysu data, fformatio amodol uwch, swyddogaethau rhesymegol (megis IFS, SUMIFS a NOT), swyddogaethau chwilio (e.e. VLOOKUP, INDEX a MATCH), dadansoddi beth-os a fformiwlâu datrys problemau. Lawrlwythwch amcanion Excel Expert o wefan Certiport am restr gyflawn o amcanion ar gyfer y cwrs a'r arholiad.\nMae’r cwrs Microsoft Office Specialist: Word Expert yn datblygu cymhwysedd wrth greu a rheoli dogfennau proffesiynol ar gyfer amrywiaeth o ddibenion a sefyllfaoedd arbenigol. Mae'r cwrs hefyd yn paratoi dysgwyr ar gyfer arholiad Microsoft Word Expert (Word a Word 2019) (MO-101). Mae gan unigolyn sy'n ennill yr ardystiad hwn gymhwysedd profedig ar lefel arbenigwr y diwydiant a gall gymhwyso prif nodweddion Word yn gywir ar lefel arbenigol a gall gwblhau tasgau’n annibynnol.\nMae'r pynciau'n cynnwys: creu a rheoli arddulliau, postgyfuno, QuickParts, rheoli mynegeion a thablau ffigurau, ffurflenni a meysydd Word, cydweithredu a macros. Lawrlwythwch amcanion Word Expert o wefan Certiport am restr gyflawn o amcanion ar gyfer y cwrs a'r arholiad.\nMae’r cwrs Microsoft Office Specialist: Access Expert yn datblygu cymhwysedd mewn egwyddorion dylunio cronfeydd data. Mae'r cwrs hefyd yn paratoi dysgwyr ar gyfer arholiad Microsoft Access Expert (Access ac Access 2019) (MO-500). Mae gan unigolyn sy'n ennill yr ardystiad hwn gymhwysedd profedig ar lefel arbenigwr y diwydiant a gall gymhwyso prif nodweddion Access yn gywir ar lefel arbenigol a gall gwblhau tasgau’n annibynnol.\nMae'r pynciau'n cynnwys: creu ac addasu tablau, gweithio gyda meysydd, ymholiadau, ffurflenni, perthnasoedd, allweddi cynradd ac estron ac adroddiadau.\nLawrlwythwch amcanion Access Expert o wefan Certiport i gael rhestr gyflawn o amcanion ar gyfer y cwrs a'r arholiad.\nI gofrestru ar gwrs mae angen ichi fynychu sesiwn sefydlu a chwblhau’r ffurflen sefydlu. Mae'r sesiwn sefydlu’n esbonio natur a strwythur y cyrsiau a'r adnoddau sydd ar gael.\nE-wersi LearnKey ar ffurf fideos cynhwysfawr yw craidd pob cwrs. Yn ogystal, mae'r cyrsiau'n cynnwys cwestiynau ymarfer ac ymarferion ac arholiadau (ffug) ymarfer GMetrix. Gellir astudio'r cyrsiau ar eich cyflymder eich hun.\nDaw pob cwrs i ben gyda’r arholiad Microsoft Office Specialist: Expert: arholiad asesu 50 munud ar gyfrifiadur, lle mae'n rhaid ichi gwblhau nifer o dasgau ar daenlenni, dogfennau neu gronfeydd data realistig. Gellir cymryd yr arholiadau o bell, o'ch cartref.\nEwch i'n tudalen Microsoft Office Specialist i gael dysgu rhagor am MOS a manteision cymhwyster MOS.\nManylion Sesiwn Cysyniad Allweddol\nSesiwn Cysyniad Allweddol MOS Excel Expert: PivotTables\nMae'r sesiwn Cysyniad Allweddol Excel Expert hwn yn archwilio PivotTables, sy'n ffordd gyflym a hyblyg o greu adroddiadau ar eich data. Byddwch yn dysgu sut i fewnosod PivotTables, troi’r data i'w gyflwyno mewn gwahanol ffyrdd, fformatio PivotTables, grwpio data a chrynhoi data drwy swyddogaethau gwahanol.\nBydd ymgeiswyr sy'n pasio arholiad yn llwyddiannus yn ennill cymhwyster Microsoft Office Specialist: Expert. Byddwch yn derbyn:\nbathodyn digidol y gellir ei ddefnyddio i rannu (e.e. ar LinkedIn) a gwirio eich cyflawniad\ntystysgrif gorfforol a digidol\nEwch i weld a yw'r dudalen Cwestiynau Cyffredin Ardystiad yn ei ateb, neu dewch o hyd i ragor am MTA ar ein tudalen Microsoft Office Specialist. Os oes gennych gwestiynau o hyd, cysylltwch â'r IT Training team drwy e-bost.


Chwifiodd Cyngor Sir y Fflint faner y Lluoedd Arfog heddiw, 26 Mehefin, i ddathlu Diwrnod Milwyr Wrth Gefn.\nMae’r Cyngor yn cydnabod y cyfraniad gwerthfawr mae gweithwyr sy’n filwyr wrth gefn yn ei wneud i’r Lluoedd Arfog, ein cymuned, ein sefydliad a’n cenedl. Rydym yn falch o gefnogi Diwrnod Milwyr Wrth Gefn.\nMae milwyr wrth gefn yn rhoi o’u hamser sbâr i wasanaethu yn y Lluoedd Wrth Gefn, gan gydbwyso eu bywyd sifilaidd gyda gyrfa filwrol i sicrhau y byddent yn barod i wasanaethu fel rhan o’r lluoedd arfog, pe bai eu hangen ar eu gwlad.\n“Mae ein gweithwyr sy’n filwyr wrth gefn yn chwarae rhan hanfodol yn ein Lluoedd Arfog ac yn gwneud cyfraniad sylweddol i weithrediadau yn y DU a thramor. Mae’r wybodaeth a’r sgiliau a gânt o’r lluoedd arfog yr un mor bwysig ac maen nhw’n dod â’r rhain yn ôl i Gyngor Sir y Fflint. Mae pob un o’n milwyr wrth gefn yn rhoi o’u hamser i wasanaethu’r genedl. Maen nhw’n gwneud gwaith anhygoel ac mae’n fraint i ddathlu’r gwaith maen nhw’n ei wneud.\n“Mae’r seremoni hon yn rhan o wythnos y Lluoedd Arfog, gan gydnabod dewrder ac ymrwymiad y Lluoedd Arfog, nawr ac yn y gorffennol, sy’n peryglu eu bywydau, ac wedi peryglu eu bywydau, fel rhan o’u dyletswydd”.\nMae’r Cyngor yn gwbl ymroddedig i gefnogi cymuned y Lluoedd Arfog, yn cynnwys milwyr wrth gefn. Mae ein Polisi Milwyr Wrth Gefn y Lluoedd Arfog yn nodi sut byddwn yn eu cefnogi os cânt eu galw i wasanaethu.


Imaginary Worlds | Oriel Davies Gallery\n22 Hydref 2016 - 25 Chwefror 2017\nImage 1 of 7 next > Angela Darby, we make our own heaven & hell right here on earth III\nMae’n bleser gennym gyflwyno Imaginary Worlds - arddangosfa wych o weithiau celf gan 52 o artistiaid darluniau a llyfrau o Gymru, rhannau eraill o'r DU, Ewrop ac Awstralia.\nMae'r arddangosfa yn cynnwys darluniau ar gyfer llyfrau plant ac oedolion, llyfrau artistiaid a nofelau graffig, animeiddiadau fideo, lluniau graddfa fawr a bach, printiau a phaentiadau.\nYma, rydym yn dod ar draws chwedlau a chyfraith gwerin; straeon celwydd golau o bob math, gan gynnwys yr annisgwyl; yr ysgafn a’r chwareus: y tywyll a’r dirgel. Mae'r artistiaid hyn yn agor drysau i fydoedd a bywydau eraill. Maen nhw’n cyflwyno pobl, lleoedd a chreaduriaid; rhai wedi’u dyfeisio a rhai go iawn; o’r dyfodol a'r gorffennol, a'r presennol. Gyda'i gilydd, maen nhw’n cynnig dathliad mawr o bŵer rhyfeddol y dychymyg.\nMae’r arddangosfa’n ganlyniad i Alwad Agored Oriel Davies i artistiaid i gyflwyno gwaith sy'n gysylltiedig â darlunio yn seiliedig ar y thema' Imaginary Worlds '. Cafwyd ymateb gwych i’r alwad, gyda 130 o artistiaid yn cymryd rhan. Cynhaliwyd y dasg anodd o ddewis yr arddangosfa fuddugol gan banel oedd yn cynnwys y Curadur Alex Boyd Jones ac Amanda Farr, Cyfarwyddwr, Oriel Davies, a Chris Glynn, Uwch Ddarlithydd Darlunio, Prifysgol Fetropolitan Caerdydd, a awgrymodd thema'r arddangosfa.\nMae llawer o’r gweithiau ar werth – sydd yn gwneud hwn yn gyfle delfrydol i brynu anrheg i rywun arbennig. Mae hwn yn rhan o’r Cynllun Casglu.\nUlla Aatinen, Steve Appleton, Nicky Arscott, Will Baker, Thomas Bannon, Simon Banos, Olivia Bargman, David Begley, Genevieve Belgard, Mandy Bonnell, Benjamin Buckley, Gareth Bunting, Lucy Burns, Angela Darby, Alex Davies, Otto Dettmer, Amy Dover, Mark Eaglen, Eating Strawberries, Ben Faircloth, Jane Farrington, Chloë Feldman Emison, Bobbye Fermie, Wanda Garner, Sharon Hall Shipp, Amy Higgins, Mary Hill, Daria Hlazatova, Layla Holzer Lauren Housego, Ian Irvine, Wynne James, Seungjo Jeong, Marc Jones, Richard Levesley, Nicki McNaney, Jess Nash, Chloe Needham, Joseph Norman, Kim L Pace, Tallulah Pomeroy, Michael Powell, Karoline Rerrie, Francesca Ricci & Kiril Bozhinov, Lea Sautin, Peter Stevenson, Helen Stratford, Sam Treadaway, Melanie Uhlmann, Ian Whadcock, Carys Williams-Morgan, Susan Wilson


Claire Fayers - Libraries Wales\nCafodd yr awdur plant Claire Fayers ei magu yng Nghasnewydd, Gwent, ac mae bellach yn byw yng Nghaerdydd. Yn 2019, dyfarnwyd bwrsariaeth Llenyddiaeth Cymru iddi i ddatblygu nofel, sef Storm Hound. Yn 2020, enillodd Wobr Tir na n-Og gyda Storm Hound, sy’n adrodd hanes Storm o Odin, ‘the youngest stormhound of the Wild Hunt that haunts lightning-filled skies’.\nI ddathlu Mis Cenedlaethol Rhannu-Stori, gwnaeth y tim Estyn Allan ofyn i’r Awdur Claire Fayers rannu ei hatgofion o ymweld â’i llyfrgell leol a’r hyn y mae hi’n ei garu am lyfrau. Mae’r testun yn yr iaith Saesneg.\nMae Estyn Allan yn gywaith rhwng llyfrgelloedd cyhoeddus Cymru i greu cynnwys digidol, dan arweiniad Cymdeithas Prif Lyfrgellwyr Cymru (SCL Cymru) ac wedi ei ariannu gan Lywodraeth Cymru. #WelshLibrariesTogether\n‘Share-a-Story Month’ gyda Claire Fayers\n‘Ysgrifennu stori Dylwyth Teg’ gyda Claire Fayers


Cefnogi Mis Hanes Pobl Dduon\nMae'r Cyngor yn cefnogi Mis Hanes Pobl Dduon trwy gynnal achlysur rhithwir ar gyfer staff, swyddogion ac Aelodau Etholedig y Cyngor yr wythnos yma ar y thema 'Hanes Pobl Dduon yng Nghymru a Thu Hwnt.'\nBydd y sesiwn yn cael ei harwain gan yr hanesydd lleol a darlithydd prifysgol, Darren Macey. Bydd yn trafod Pobl Dduon bwysig o'n hanes a'u heffaith ar gymdeithas.\nBydd Mr Macey, sy'n darlithio ym Mhrifysgol De Cymru ac yn arbenigo mewn hawliau sifil, yn bwrw golwg fanwl ar hanes Pobl Dduon yng Nghymru, gan ganolbwyntio ar arwyddocâd ac effaith yr hanes a'r bobl hynny yng Nghymru heddiw.\nBydd y Cynghorydd Maureen Webber, Dirprwy Arweinydd Cyngor Rhondda Cynon Taf ac Aelod o'r Cabinet ar faterion Busnes y Cyngor, gyda chyfrifoldeb am faterion Cydraddoldeb ac Amrywiaeth yn cyflwyno'r achlysur rhithwir yn swyddogol.\nMae Mis Hanes Pobl Dduon yn digwydd bob mis Hydref ac mae'n cydnabod cyfraniad unigolion, grwpiau a sefydliadau Pobl Dduon y DU, yn ogystal â'u cofio a'u dathlu.\nMeddai'r Cynghorydd Maureen Webber, Dirprwy Arweinydd ac Aelod o'r Cabinet ar faterion Busnes y Cyngor, gyda chyfrifoldeb am faterion Cydraddoldeb ac Amrywiaeth :\n“Rydyn ni'n falch o fod yn Fwrdeistref Sirol sy'n llawn amrywiaeth, sydd â hanes cryf o groesawu unigolion o bob cwr o'r byd.\n“Rwy’n falch iawn bod hanes Pobl Dduon yn cael ei ddathlu, nid yn unig trwy gydol mis Hydref, ond drwy’r flwyddyn gyfan.\n“Mae carfan Amrywiaeth a Chynhwysiant y Cyngor yn arwain y ffordd wrth i'r Awdurdod Lleol barhau i gryfhau ei ymrwymiad i addysgu ein hunain ac eraill.”\nMae'r Cyngor yn cynnal achlysur rhithwir i ddathlu Mis Hanes Pobl Dduon ddydd Mercher, 20 Hydref.


Arabeg i Ddechreuwyr I - Cyrsiau rhan amser i oedolion - Prifysgol Caerdydd\nMae'r cwrs hwn ar gyfer dechreuwyr llwyr, a chaiff myfyrwyr eu cyflwyno i'r Arabeg a diwylliant Arabaidd.\nBydd y pwyslais ar ddatblygu sgiliau siarad a gwrando. Bydd myfyrwyr hefyd yn cael argraff dda o agweddau a bywyd bob dydd y byd Arabeg ei iaith.\ncyflwyniad i'r Arabeg\ncyflwyno eich hun\ndweud yr amser\nBydd gramadeg yn cynnwys:\nMae'r cwrs hwn ar gyfer myfyrwyr sy'n ddechreuwyr llwyr o ran Arabeg, ac sy'n dymuno gallu cynnal sgwrs sylfaenol wrth deithio i wledydd lle siaredir Arabeg.\nElfen bwysicaf y broses asesu, yn ein barn ni, yw y dylai gryfhau’r dysgu. Mae’n dulliau ni wedi’u llunio i gynyddu eich hyder, a byddwn ni’n gwneud pob ymdrech i ddyfeisio ffyrdd o asesu sy’n llawn mwynhad ac yn gweddu i fywydau prysur oedolion.\nI ddyfarnu credydau, bydd angen i ni gael tystiolaeth o’r wybodaeth a’r sgiliau yr ydych wedi eu caffael neu eu gwella. Dylai rhywfaint ohoni fod ar ffurf y gallwn ni ei rhoi gerbron arholwyr allanol, fel y gallwn fod yn gwbl sicr bod safonau yn cael eu cyflawni ym mhob cwrs a phwnc.\nMae’r cwrs hwn yn cael ei asesu mewn pedair rhan er mwyn asesu pob un o'r sgiliau canlynol: siarad, gwrando, darllen ac ysgrifennu. Fe’i cynlluniwyd i wella’r hyn a ddysgwyd gennych yn ystod y cwrs. Yn ychwanegol at y sesiynau wythnosol, argymhellwn eich bod yn treulio amser rhwng y gwersi yn adolygu ac ymarfer yr hyn a wnaed yn y dosbarth.


Mae’r Ysgol Deintyddiaeth wedi’i lleoli yn Ysbyty Deintyddol y Brifysgol yng nghampws Parc y Mynydd Bychan Prifysgol Caerdydd, safle 53 erw yr ydym yn ei rannu ag Ysbyty Athrofaol Cymru. Dyma lle mae’r rhan fwyaf o’n haddysgu clinigol yn digwydd. Rydym ni'n dal i fod yn ysgol ddeintyddol gymharol fach. Yn ein barn ni, mae hynny’n helpu i hwyluso ymdeimlad cyfeillgar a chefnogol o gymuned sy'n sicrhau bod ein myfyrwyr yn llwyddo.\nGan mai ni yw’r unig Ysbyty Deintyddol yng Nghymru bydd gennych gyfle i wasanaethu a rheoli cleifion o bob oedran a chefndir, sydd ag amrywiaeth eang o glefydau deintyddol, gan gynnwys rhai o’r canserau geneuol mwyaf anarferol.\nRydyn ni'n lwcus yng Nghaerdydd; mae Ysbyty Athrofaol Cymru yn cynnwys ei Ysbyty Deintyddol ei hun sy'n cynnig opsiynau triniaeth pwrpasol a meysydd arbenigedd na allwch ddod o hyd iddynt mewn sawl ardal arall yng Nghymru. Mae'n golygu eich bod chi'n dod i gysylltiad â chymaint mwy o bethau nag y gallech chi mewn man arall. Mae’n werth chweil gweld y gwahaniaeth go iawn y gallwn ei wneud i gleifion a’u teuluoedd.\nElana Phillips Myfyriwr Therapi Deintyddol a Hylendid Deintyddol israddedig\nMae'r ystafell efelychu yn yr Ysgol Ddeintyddol, sy’n werth £2.2 miliwn, o'r radd flaenaf a bydd y profiad dysgu rydych yn ei gael yno yn eich paratoi'n berffaith ar gyfer rhoi gofal deintyddol i gleifion mewn clinigau modern.\nRydym wedi ein lleoli ym mhrifddinas Cymru, ac ar ben hynny mae adeilad Ysbyty ac Ysgol Deintyddol y Brifysgol wedi'i leoli ar y campws gofal iechyd mwyaf yn y wlad, felly byddwch yn cael hyfforddiant mewn amgylchedd clinigol cyfannol o gychwyn cyntaf eich cwrs.\nMae gennym un o’r cofnodion cyflogadwyedd gorau ymhlith ysgolion deintyddol y Deyrnas Unedig sy’n cystadlu â ni, gyda 100% o'n graddedigion BDS yn cael lleoliad Hyfforddiant Sylfaenol Deintyddol yn 2019.\nMae ein hystadegau’n dweud y cyfan! Rydym ymhlith y 3 gorau ar gyfer deintyddiaeth yn y DU yn ôl The Complete University Guide 2020 ac ymhlith y 50 gorau yn fyd-eang ar gyfer Deintyddiaeth yn ôl Rhestr Ryngwladol QS ar gyfer 2020.\nAmser llawn, 2 blwyddyn\nAmser llawn, 5 blwyddyn\nCyflwyniad i astudio deintyddiaeth, hylendid deintyddol a therapi deintyddol\nMae’r Athro Mike Lewis yn cynnig cipolwg ar y profiad o astudio Deintyddiaeth, Hylendid Deintyddol a Therapi Deintyddol yng Nghaerdydd; gan gynnwys awgrymiadau ar sut i wneud cais, beth sy’n digwydd gyda’n proses ddewis a sut i gael rhagor o wybodaeth.\nMae ein myfyrwyr yn trafod y profiad o astudio deintyddiaeth yn yr unig Ysgol Ddeintyddol yng Nghymru. Ar ddiwedd y rhaglen 5 mlynedd hon bydd gennych y wybodaeth, y sgiliau a’r ymddygiad sydd eu hangen arnoch i gofrestru gyda’r Cyngor Deintyddol Cyffredinol (GDC). Bydd hyn yn eich galluogi i gwblhau eich blwyddyn Hyfforddiant Sylfaenol Deintyddol (DFT) ac ymuno â’r byd deintyddiaeth proffesiynol.\nAstudio therapi deintyddol a hylendid deintyddol\nMae ein myfyrwyr yn trafod y profiad o astudio therapi deintyddol a hylendid deintyddol yma ym Mhrifysgol Caerdydd. Bydd ein cwrs Therapi Deintyddol a Hylendid Deintyddol yn eich galluogi i gymhwyso i arfer fel hylenydd neu therapydd gan ei fod wedi’i gydnabod gan y Cyngor Deintyddol Cyffredinol.\nUniversal Clinical Aptitude Test (UCAT)\nIf you're thinking of applying to study dentistry, this short video offers official advice about how best to go about preparing to sit the UCAT, an admissions test used in the selection process by UK medical and dental schools. It shows the tools available to help you prepare and suggests a rough timeline for you. You can refer to key dates for UCAT.\nPob cyfleuster Llyfrgelloedd a mannau astudio Mannau addysgu Mannau clinigol Cyfleusterau arbenigol Labordai Mannau cymdeithasol\nWedi'i leoli yn Ysgol Deintyddiaeth\nMae Llyfrgell Brian Cooke wedi'i lleoli yn yr Ysgol Deintyddiaeth ac mae'n cynnig gofod astudio a deunyddiau darllen ar gyfer myfyrwyr deintyddiaeth.\nThe School of Dentistry is situated in the same building as the University Dental Hospital and is where most of your learning will take place.\nMae sgiliau clinigol yn cael eu datblygu yn y labordy sgiliau clinigol modern sy’n efelychu’r profiad clinigol go iawn, ac yn rhoi cyfle i chi ymarfer a pharatoi ar gyfer rhoi gofal i gleifion. Bydd hyn yn cefnogi eich dealltwriaeth o sut mae eich rôl yn ffitio i mewn i’r tîm deintyddol. Byddwch chi'n cael eich addysgu gan dîm ymroddedig o staff clinigol academaidd ac ymgynghorwyr yn yr ysbyty deintyddol a staff clinigol sy'n gweithio yn yr amgylchedd gofal sylfaenol.\nMae gan Brifysgol Caerdydd gyfleusterau Pennau Lledrithiol rhagorol. Byddwch yn dechrau eu defnyddio ym Mlwyddyn 2 a thrwy’r cwrs hyd at Flwyddyn 4. Mae sesiynau galw heibio ar gael hefyd os hoffech ehangu eich sgiliau clinigol. Un nodwedd unigryw o fy rhaglen ym mlwyddyn 1 yw eich bod yn cael mynediad at y ganolfan anatomeg sy’n golygu eich bod chi’n cael y cyfle i ddysgu am anatomeg â chelanedd yn hytrach na thrwy werslyfr. Nid oes llawer o ysgolion deintyddol yn gallu cynnig hyn.\nEmily Fell Myfyriwr Deintyddiaeth (BDS) israddedig\nRydym yn falch bod 100% o'n myfyrwyr naill ai mewn gwaith neu mewn astudiaethau pellach chwe mis ar ôl cymhwyso ar gyfer pob un o'n cyrsiau. (Cofnod Pen Taith Ymadawyr AB Unistats).\nAr ôl cymhwyso fel gweithiwr deintyddol proffesiynol, bydd nifer o opsiynau ar gael i chi o ran gyrfa. Wrth gymhwyso, gallwch gofrestru gyda’r Cyngor Deintyddol Cyffredinol a gweithio mewn meysydd amrywiol yn y sector deintyddol, gan gynnwys ymarfer deintyddol cyffredinol, clinigau deintyddol cymunedol, ysbytai cyffredinol ac ysgolion deintyddol.\nMae yna hefyd gyfleoedd yn y lluoedd arfog, yn ogystal ag amrywiaeth o raglenni lefel meistr os oes gennych ddiddordeb mewn astudiaethau ôl-raddedig.\nCyfleoedd i ôl-raddedigion Chevron right\nRydym yn cynnig cyfleoedd hyfforddi israddedig i fyfyrwyr deintyddiaeth, hylendid deintyddol a therapi deintyddol.\nMae ein hymchwil fyd-enwog yn cynnig ffyrdd o wella iechyd a lles cymdeithas.\nCewch wella eich profiad myfyriwr ar lefel ryngwladol drwy ddilyn cynlluniau astudio, gweithio a gwirfoddoli amrywiol, sydd ar gael ym mhedwar ban byd.\nDysgwch am y diweddaraf yn yr Ysgol Deintyddiaeth drwy ein dilyn ni ar Twitter.\nMae'r ystafell efelychu a adnewyddwyd, gwerth £2.2. miliwn\nMae gennym un o’r cofnodion cyflogadwyedd uchaf ymhlith yr ysgolion deintyddol yn y Deyrnas Unedig sy’n cystadlu â ni\nRydym ymhlith y 3 gorau ar gyfer deintyddiaeth yn y DU yn ôl The Complete University Guide 2020\nOs byddwch yn ein dewis ni fel eich dewis cadarn rydym yn addo cadw eich lle ar gyfer y flwyddyn ganlynol os byddwch yn methu â chael eich graddau cynnig, er mwyn eich galluogi i ailsefyll eich arholiadau\nRydym wedi ein lleoli ym mhrifddinas Cymru, ac ar ben hynny mae adeilad Ysbyty ac Ysgol Ddeintyddol y Brifysgol wedi'i leoli ar y campws gofal iechyd mwyaf yn y wlad\nYmhlith y 50 gorau yn fyd-eang ar gyfer Deintyddiaeth yn ôl Rhestr Ryngwladol QS ar gyfer 2020\nYn seiliedig ar Arolwg Cenedlaethol diweddaraf y Myfyrwyr, roedd 100% o'n myfyrwyr DipHE Hylendid Deintyddol yn fodlon yn gyffredinol.\nMae'r llyfrgell ddeintyddol a adnewyddwyd yn ddiweddar yn ein hadeilad hefyd, ynghyd â labordai ymchwil.\nYr hyn sy’n arbennig am Gaerdydd yw’r cyfuniad prin o gyfleusterau ardderchog a staff gwybodus a chyfeillgar. Ceir ymdeimlad teuluol go iawn, sy’n ein helpu i roi profiad dysgu heb ei ail i fyfyrwyr, sydd yn ei dro yn ein galluogi ni i gyd i fwynhau’r hyn rydym yn ei wneud.\nEmyr Meek Myfyriwr Deintyddiaeth (BDS) israddedig\nManylion ein rhaglenni deintyddiaeth israddedig sy’n dechrau yn 2020/2021.\nPopeth sydd angen i chi ei wybod am wneud cais i astudio gyda ni.


Edrych yn ôl ar 6 Ebrill - BBC Cymru Fyw\nEdrych yn ôl ar 6 Ebrill\n6 Ebr 20176 Ebr 2017\nBeirniadu proses benodi ysgol newydd Bro Idris yn Nolgellau\nLlofruddiaeth Bangor: Cadw dyn lleol yn y ddalfa\nCyhoeddwyd am 18:00 6 Ebr 2017\nFe fydd y llif byw yn dychwelyd fore Gwener am 08:00.\nCyhoeddwyd am 17:55 6 Ebr 2017\nNoson glir mewn mannau\nFydd tywydd heno'n ddigon tebyg i heddiw gydag awyr glir yn creu noson oer gyda barrug i rai, er bydd y cymylau mewn mannau eraill yn cadw'r tymheredd uwch y rhewbwynt.\nCyhoeddwyd am 17:49 6 Ebr 2017\nPythefnos pwysig i Jamie Roberts\nCyhoeddwyd am 17:38 6 Ebr 2017\nGwyliau Pasg hapus i dwristiaid ym Mhenfro\nYn ôl y Tenby Observer mae arolwg ar wefan gwyliau yn dangos mai Dinbych-y-Pysgod yw'r ail leoliad mwyaf delfrydo l yn y DU i fynd ar wyliau Pasg.\nCyhoeddwyd am 17:18 6 Ebr 2017\nWoosnam yn y Meistri\nGolff, BBC Cymru\nMae'r unig Gymro yng nghystadleuaeth Golff y Meistri, Ian Woosnam wedi dechrau ei rownd gyntaf yn Augusta ac ar ôl dau dwll mae'n gyfartal a'r safon.\nCyhoeddwyd am 17:05 6 Ebr 2017\nYmddygiad rhai myfyrwyr yn 'siomedig'\nMae'r Wales Online yn adrodd bod Heddlu'r De yn 'siomedig' gyda ymddygiad rhai myfyrwyr fynychodd wyl flynyddol rhwng Prifysgol Caerdydd ac Abertawe.\nMae gwyl Welsh Varsity oedd ymlaen yng Ngherdydd yn ystod yr wythnos, yn cynnwys nifer o gampau rhwng y ddwy Brifysgol.\nRoedd miloedd wedi ymuno yn y dathliadau ac yn ôl y Wales Online, dywedodd yr Heddlu bod wyth person wedi'i arestio am fân droseddau.\nCyhoeddwyd am 16:46 6 Ebr 2017\nClybiau Cymru yn cael gwybod eu tynged\nCyhoeddwyd am 16:18 6 Ebr 2017\nSea Empress: Cynnydd mewn nifer adar ers 1996\nMae'r Western Telegraph yn dweud bod adferiad yn niferoedd hwyaid môr yn Aberdaugleddau, mwy na 20 mlynedd wedi i ddamwain llong y Sea Empress.\nBu farw nifer o hwyaid yn dilyn y digwyddiad yn Chwefror 1996 pan lifodd tunelli o olew'r llong i'r môr.\nMae'r Western Telegraph yn dweud bod swyddogion Cyfoeth Naturiol Cymru yn falch bod niferoedd yr hwyaden fôr ddu wedi dyblu i 36,000 yn ystod y flwyddyn ddiwethaf.\nCyhoeddwyd am 16:02 6 Ebr 2017\nMarged Tudur yw bardd y mis ar gyfer mis Ebrill, BBC Radio Cymru, a dyma hi ar raglen Bore Cothi, yn ymateb i eiriau Theresa May " now is not the time " - sef ei hymateb i gyhoeddiad Nicola Sturgeon am ei bwriad i ofyn am annibyniaeth i'r Alban.\nCerdd gan fardd preswyl Radio Cymru ar gyfer mis Ebrill\nCyhoeddwyd am 15:43 6 Ebr 2017\nCadarnhau lle Prestatyn yn Uwch Gynghrair Cymru\nCyhoeddwyd am 15:23 6 Ebr 2017\nLlofruddiaeth Wrecsam: 'Anaf' i swyddog carchar\nMae'r Liverpool Echo yn adrodd bod dyn o Wrecsam sydd wedi'i gadw yn y ddalfa ar gyhuddiad o lofruddio dyn 67 oed yn y dref wedi achosi anaf honedig i wddf swyddog carchar yn Altcourse.\nMae Jordan Davidson, 27 oed wedi ei gyhuddo o lofruddiaeth yn dilyn marwolaeth Nicholas Churton yn ei gartref yn Wrecsam.\nFe ymddangosiodd Davidson o flaen llys ddydd Mawrth lle gafodd ei gadw yn y ddalfa a bydd yn ymddangos eto ym mis Mehefin.\nMae disgwyl i'r achos llawn yn ei erbyn gael ei gynnal ym mis Medi.\nCyhoeddwyd am 15:16 6 Ebr 2017\nMae'r South Wales Guardian yn adrodd bod dyn 28 oed wedi cael ei arestio yn dilyn gwrthdrawiad angheuol ar ffordd yr A40 rhwng Manordeilo a Llandeilo ddydd Iau.\nBu farw dynes ar ôl i'r car oedd hi'n gyrru fod mewn gwrthdrawiad gyda lori ailgylchu.\nMae'r ffordd wedi bod ar gau ers 10:30 ddydd Iau pan ddigwyddodd y gwrthdrawiad.\nCyhoeddwyd am 15:04 6 Ebr 2017\nTriniaeth robotig i drin Epilepsi\nMae dynes o ardal Castell-nedd yn dweud fod llawdriniaeth robotig sy'n cael ei hystyried yn un arloesol wedi gweddnewid ei bywyd.\nFe gafodd Denise Casey o Sgiwen wybod bod epilepsi arni pan oedd yn 31 oed, ac mae'n cael hyd at chwe ffit bob dydd ers 20 mlynedd.\nHi yw'r person cyntaf yng Nghymru i gael triniaeth gan robot, gafodd ei adeiladu gan gwmni Renishaw yn Rhondda Cynon Taf.\nFel rhan o'r llawdriniaeth, fe gafodd probiau eu gosod yn ymennydd Mrs Casey gan ddefnyddio braich robotig.\nDywedodd fod llwyddiant cynnar y llawdriniaeth yn "cynnig gobaith" i eraill.\nCyhoeddwyd am 14:48 6 Ebr 2017\nPryder am ddyfodol carnifal Llanbed\nMae'r Cambrian News yn dweud bod pryder yn lleol ynglŷn â dyfodol carnifal blynyddol Llanbedr Pont Steffan.\nMae'r pwyllgor o 3 person yn annog mwy o bobl i ymuno gyda'r gwaith trefnu.\nMae'r carnifal, sy'n cael ei gynnal ar ŵyl y banc mis Awst yn un o ddigwyddiadau blynyddol mwyaf y dref.\nCyhoeddwyd am 14:40 6 Ebr 2017\nYmgyrch cadw traethau'n daclus\nMae Wales Online yn adrodd am ymdrechion dyfalbarhaus dyn i gadw traethau Abertawe a'r Gwŷr yn daclus.\nMae Tim Davies yn pryderu am lefel y llygredd ar draethau'r ardal a'r effaith ar yr amgylchedd.\nMae Cyngor Abertawe wedi canmol ymdrechion Mr Davies.\nCyhoeddwyd am 14:27 6 Ebr 2017\nPro12: Newidiadau'r Gleision\nCyhoeddwyd am 14:11 6 Ebr 2017\nChwilio am ddynwaredwr plismon\nMae gwefan ITV yn dweud bod yr Heddlu yn ardal Abertawe yn chwilio am ddyn oedd yn dynwared swyddog traffic drwy yrru car gyda golau glas.\nFe ffoniodd un person yr heddlu ar ôl iddo gael ei dynnu i ochr y ffordd gan gar gyda golau glas ffug yn ardal Pontardawe cyn siarad gyda dyn oedd yn honni ei fod yn blismon.\nMae dynwared plismon yn drosedd dan y Ddeddf Heddlu 1996.\nMae'r heddlu go iawn yn apelio am unrhyw un gyda gwybodaeth i gysylltu gyda nhw.\nCyhoeddwyd am 13:57 6 Ebr 2017\nHamilton: 'Dim mandad' gan Reckless\nMae Neil Hamilton, arweinydd grŵp UKIP yn y Cynulliad wedi dweud wrth BBC Cymru nad oes gan Mark Reckless AC "fandad" i eistedd fel aelod Ceidwadol o'r Cynulliad, a'i fod wedi "bradychu ymddiriedolaeth cefnogwyr" UKIP.\nCyhoeddodd Mr Reckless ei fod yn gadael UKIP er mwyn cynrychioli'r Ceidwadwyr yn y Cynulliad yn gynharach heddiw.\nCyhoeddwyd am 13:45 6 Ebr 2017\nMae'r A40 ar gau rhwng Llandeilo a Manordeilo wedi gwrthdrawiad.\nCyhoeddwyd am 13:37 6 Ebr 2017\nDyn yn cyfaddef iddo losgi car\nMae dyn o Groesoswallt wedi cyfaddef i roi car ei gyn bartner ar dân yn fwriadol yn ardal Meifod.\nCyfaddefodd Daniel Mark Williamson, 25 i'r cyhuddiadau yn ei erbyn yn Llys y Goron y Wyddgrug ddydd Iau.\nDywedodd y barnwr bod Williams wedi dial ar ei gyn bartner a rhybuddiodd ei fod yn wynebu cyfnod yn y carchar.\nMae wedi'i gadw yn y ddalfa cyn iddo gael ei ddedfrydu ddiwedd y mis.\nCyhoeddwyd am 13:15 6 Ebr 2017\nDiwrnod sych, er yn gymylog i lawer. Ysbeidiau heulog, a rhywfaint o awyr las yn ystod y prynawn gyda'r tymheredd yn cyrraedd tua 15C.\nCyhoeddwyd am 13:00 6 Ebr 2017\nNewydd dorri: AC yn gadael UKIP am y Ceidwadwyr\nMae Mark Reckless AC wedi cyhoeddi y bydd yn cefnu ar blaid UKIP ac yn ymuno gyda grŵp y Ceidwadwyr Cymreig yn y Cynulliad.\nCafodd Mr Reckless ei ethol ar restr ranbarthol Dwyrain De Cymru yn yr etholiad fis Mai llynedd.\nDywedodd llefarydd ar ran y Ceidwadwyr: Rydym yn croesawu Mr Reckless ac rydym yn edrych ymlaen at weithio gyda fo."\nDywedodd Mr Reckless:"Rwyf eisiau bod yn rhan o dîm cryf, unedig o aelodau cynulliad ym Mae Caerdydd - un sydd yn parhau i bwysleisio methiannau'r blaid Lafur dan Carwyn Jones a'i ffrindiau ym Mhlaid Cymru a'r Democratiaid Rhyddfrydol."\nCyhoeddwyd am 12:37 6 Ebr 2017\nDiwrnod pwysig i glybiau Cymru\nCyhoeddwyd am 12:24 6 Ebr 2017\nGoruchaf Lys: Dyfarnu achos gwyliau yn ystod tymor ysgol\nMae'r Goruchaf Lys wedi dyfarnu y gallai rhieni gael eu herlyn am dynnu plant allan o'r ysgol i fynd ar wyliau yn ystod y tymor ysgol.\nMae rhiant o Ynys Wyth wedi methu yn ei achos yn dilyn penderfyniad y cyngor sir lleol i roi dirwy iddo am dynnu ei ferch o'r ysgol i fynd ar wyliau.\nPenderfynodd Jon Platt wrthod talu'r ddirwy o £60 gan ddewis mynd a'i achos i'r Goruchaf Lys.\nBydd y dyfarniad heddiw yn effeithio ar rieni yng Nghymru.\nCyhoeddwyd am 12:14 6 Ebr 2017\nDirwy i gwmni gwerthu ceir\nCyhoeddwyd am 12:08 6 Ebr 2017\nDyfalu am ddyfodol UKIP yng Nghymru\nHeddiw yn ei flog mae Vaughan Roderick yn edrych ar sefyllfa grŵp UKIP yn y Cynulliad, gan gofio fod "dau o'r saith aelod a etholwyd dan y faner borffor y llynedd eisoes wedi gadael y grŵp."\nCyhoeddwyd am 11:57 6 Ebr 2017\nAr y diwrnod hwn yn 1907 enillodd Cymru Bencampwriaeth Pêl-droed y Pedair Gwlad am y tro cyntaf, ond ydych chi'n gwybod sawl tro arall enillon ni'r bencampwriaeth ?\nCyhoeddwyd am 11:46 6 Ebr 2017\nGwrthdrawiad: Heddlu'n apelio am wybodaeth\nMae Heddlu'r Gogledd yn apelio am wybodaeth yn dilyn gwrthdrawiad y tu allan i Ysbyty Llandudno.\nFe gafodd dynes oedrannus ei tharo gan gerbyd oedd yn cael ei yrru gan ddynes 60 - 70 oed gyda gwallt byr am oddeutu 13:30 dydd Gwener 24 Mawrth.\nMae'r heddlu'n gofyn i unrhyw un sydd gyda gwybodaeth i ffonio swyddogion plismona ffyrdd ar 101.\nCyhoeddwyd am 11:30 6 Ebr 2017\nAchos meithrinfa: Rheithgor yn ystyried\nMae'r rheithgor yn achos tair dynes sydd wedi eu cyhuddo o greulondeb at blant yn ystyried eu dyfarniad.\nMae Katie Davies, Shelbie Forgan a Christina Pinchess yn gwadu honiadau o greulondeb at blant ym meithrinfa Bright Sparks yn Nhaibach, Port Talbot rhwng diwedd 2015 a dechrau 2016.\nCyhoeddwyd am 11:24 6 Ebr 2017\nMae dyn 26 oed o Fangor sydd wedi ei gyhuddo o lofruddio dyn arall wedi ei gadw yn y ddalfa yn dilyn gwrandawiad yn Llys y Goron Caernarfon ddydd Iau.\nMae Kieren Ellis wedi'i gyhuddo o lofruddio Esinkumo Ayabowei y tu allan i glwb nos Peep yn y ddinas ar 2 Ebrill.\nCafodd Mr Ayabowei ei ddarganfod yn anymwybodol a bu farw'n ddiweddarach yn yr ysbyty.\nMae disgwyl y bydd achos llys yn cael ei gynnal ym mis Hydref.\nCyhoeddwyd am 11:14 6 Ebr 2017\nAdolygiad i farwolaeth dynes\nMae'r heddlu'n bwriadu cynnal adolygiad i farwolaeth dynes o Sir Benfro fu farw deuddydd cyn diwrnod Nadolig y llynedd.\nCafwyd hyd i gorff Michaela Haines, 25, o Ddinbych y Pysgod ar 23 Rhagfyr, ac fe glywodd ei theulu mewn gwrandawiad cyn ei chwest ddydd Iau fod yr heddlu'n bwriadu ymchwilio eto.\nCyhoeddwyd am 11:09 6 Ebr 2017\nCymeradwyo cynllun i uno ysgolion\nMae Cyngor Sir Benfro wedi cymeradwyo cynllun i uno dwy ysgol yn y sir.\nY bwriad ydi uno ysgolion Syr Thomas Picton a Tasker Milward yn Hwlffordd gan greu ysgol newydd i ddisgyblion 11-19 oed o fis Medi 2018.\nBydd yr ysgol newydd yn defnyddio safleoedd presenol y ddwy ysgol am gyfnod.\nCyhoeddwyd am 11:01 6 Ebr 2017\nDifrodi ceir mewn pentref yng Ngwynedd\nCafodd nifer o geir eu difrodi ym mhentref Bontnewydd ger Caernarfon dros nos.\nFe gafodd teiars ceir eu difrodi a phaent ei dywallt ar gerbydau ac mae'r heddlu'n credu fod rhai ceir wedi eu targedu.\nMae'r heddlu yn gofyn i unrhyw un sydd gyda gwybodaeth i gysylltu drwy ffonio 101 neu 0800 555 111gan ddefnyddio'r cyfeirnod V047960.\nCyhoeddwyd am 10:49 6 Ebr 2017\nPenblwydd Hapus Rob Earnshaw!\nMae cyn ymosodwr Cymru Rob Earnshaw yn dathlu ei benblwydd heddiw yn 36.\nChwaraeodd Earnshaw 59 o weithiau i Gymru gan sgorio 16 gôl rhwng 2002 - 2012.\nCyhoeddwyd am 10:38 6 Ebr 2017\nCyfle i berfformio gyda Bryn Terfel\nMae News North Wales yn dweud bod amser yn prysur redeg allan i fechgyn wneud cais i berfformio ar lwyfan gyda Bryn Terfel.\nBydd y soprano neu'r trebl llwyddianus yn chwarae rhan y bugail yn yr opera 'Tosca' fydd yn cael ei pherfformio ar lwyfan Eisteddfod Ryngwladol Llangollen ym mis Mehefin.\nCyhoeddwyd am 10:24 6 Ebr 2017\nHeddlu'n chwilio am ddyn o Gaernarfon\nCyhoeddwyd am 10:15 6 Ebr 2017\nPenodi Athro i weithgor ieithoedd lleiafrifoedd Ewrop\nMae Prifysgol Aberystwyth wedi cyhoeddi fod Cyngor Ewrop wedi penodi'r Athro Elin Haf Gruffydd Jones i weithgor fydd yn adolygu Siarter Ewrop ar ieithoedd lleiafrifol.\nCyhoeddwyd am 9:59 6 Ebr 2017\nY 'rheolwr gorau' yng Nghymru?\nMae'r Daily Mirror yn adrodd bore ma eu bod efallai wedi dod o hyd i' rheolwr gorau yn y wlad.\nMae Gavin Price sydd yn rheolwr ar gwmni gosod tai ym Mae Colwyn wedi addo creu'r awyrgylch waith orau yng Nghymru.\nBydd y staff yn cael chwarae gemau cyfrifiadurol, chwarae snwcer a chael tripiau i'r traeth er mwyn eu hannog i feddwl yn greadigol.\nCyhoeddwyd am 9:49 6 Ebr 2017\nGarry'n gwibio heibio'r gwanwyn\nCyhoeddwyd am 9:39 6 Ebr 2017\nFfordd Blaenau'r Cymoedd wedi ail agor